ΧΙΟΝΟΠΤΩΣΕΙΣ - NewsIT\nΚαιρός – Ιωάννινα: Στα λευκά ντύθηκαν τα ορεινά του νομού\nΧιονίζει στα Ιωάννινα και συγκεκριμένα στα ορεινά του νομού. Παρότι Μάρτιος, το σκηνικό του καιρού είναι χειμωνιάτικο. Παράλληλα με τις χιονοπτώσεις στα Ιωάννινα, η θερμοκρασία σημειώνει αισθητή πτώση σε όλο τον νομό. Ειδικότερα, χιόνι πέφτει σε χωριά που βρίσκονται σε υψόμετρο μεγαλύτερο των 800 μέτρων, στην Κόνιτσα, το Μέτσοβο και το Ζαγόρι. Η Πολιτική Προστασία ... Περισσότερα\nΚαιρός Σιβηρίας με χιονοπτώσεις θα επικρατήσει σήμερα, Κυριακή (14.02.2021) καθώς η επέλαση της κακοκαιρίας «Μήδεια» είναι σε εξέλιξη. Σύμφωνα με τους μετεωρολόγους τις επόμενες ώρες τα φαινόμενα αναμένεται να ενταθούν και να σημειωθούν ιδιαίτερα χαμηλές θερμοκρασίες. Ειδικότερα, σήμερα Κυριακή (14/2) – σύμφωνα με την ΕΜΥ- χιονοπτώσεις κατά διαστήματα πυκνές θα εκδηλωθούν στα κεντρικά και τα ... Περισσότερα\nΆρχισε την «επέλασή» της η κακοκαιρία «Μήδεια», καθώς από τις πρωινές ώρες του Σαββάτου έχουν ξεκινήσει τα ασθενή φαινόμενα στα κεντρικά και βόρεια της χώρας. Σύμφωνα με τους μετεωρολόγους, τα φαινόμενα βαθμιαία θα ενταθούν τις επόμενες ώρες, καθώς το βαρομετρικό χαμηλό, που σχετίζεται με την πρώτη φάση της κακοκαιρίας, θα πλησιάζει τη χώρα μας. Αύριο, Κυριακή ... Περισσότερα\nΚαιρός... για σπίτι με την θερμοκρασία να πέφτει μέχρι και 16 βαθμούς. Σε δύο φάσεις θα χτυπήσει η κακοκαιρία Μήδεια. Δείτε live την πορεία της σε όλη τη χώρα.\nΣφοδρές χιονοπτώσεις σάρωσαν σήμερα τη Μόσχα, όπου μια “αποκάλυψη” χιονόπτωσης προβλέπεται το Σαββατοκύριακο, σε συνέχεια του κύματος ψύχους που πλήττει την Ευρώπη. Παρά την κινητοποίηση 13.500 εκχιονιστικών μηχανημάτων, η υπηρεσία Μεταφορών της Μόσχας κάλεσε σήμερα τους κατοίκους να αποφύγουν τις μετακινήσεις. “Υπάρχει μεγάλη ποσότητα χιονιού στους δρόμους, γεγονός που δυσχεραίνει σε μεγάλο βαθμό την κυκλοφορία”, ... Περισσότερα\nΣυνεχίζεται ο χιονιάς σε όλη σχεδόν τη χώρα, καθώς ο καιρός και σήμερα Δευτέρα (18.01.2021) θα δώσει τσουχτερό κρύο και έντονα φαινόμενα. Κακοκαιρία στις νότιες κυρίως περιοχές με χιονοπτώσεις ακόμα και στα πεδινά και ισχυρές βροχές και καταιγίδες στα νότια θαλάσσια – παραθαλάσσια. Οι άνεμοι θα πνέουν ανατολικοί βορειανατολικοί 4 με 6 και στα νότια ... Περισσότερα\nΑντιολισθητικές αλυσίδες χρειάζονται στη Βόρεια Ελλάδα, λόγω χιονόπτωσης ή παγετού. Τα οχήματα που κινούνται σε τμήματα του οδικού δικτύου των Περιφερειακών Ενοτήτων Χαλκιδικής, της Πέλλας και του Κιλκίς, θα πρέπει να έχουν εφοδιαστεί με αλυσίδες. Ειδικότερα, στη Χαλκιδική απαραίτητες είναι οι αντιολισθητικές αλυσίδες στην παλαιά εθνική οδό Θεσσαλονίκης- Ιερισσού (από το 55ο έως το 85ο ... Περισσότερα\nΣε κλοιό κακοκαιρίας βρίσκεται όλη η χώρα με την γενική γραμματεία Πολιτικής Προστασίας να δίνει μια σειρά οδηγίες στους πολίτες. Από το βράδυ της Πέμπτης (14.01.2021) σύμφωνα με την ΕΜΥ επικίνδυνα καιρικά φαινόμενα θα επηρεάσουν τη χώρα με κύρια χαρακτηριστικά: 1. Τις κατά τόπους πυκνές χιονοπτώσεις 2. Τις ισχυρές βροχές και καταιγίδες 3. Τους θυελλώδεις ... Περισσότερα\nΟ καιρός επιδεινώνεται και άλλο αύριο Τετάρτη (13.01.2021) με ισχυρές καταιγίδες, χιόνια και αισθητή πτώση της θερμοκρασίας. Σύμφωνα με την πρόγνωση καιρού από την ΕΜΥ, στα νησιά του ανατολικού Αιγαίου και τα Δωδεκάνησα τοπικές βροχές και σποραδικές καταιγίδες, πρόσκαιρα ισχυρές τις πρώτες πρωινές ώρες στα Δωδεκάνησα. Στην υπόλοιπη χώρα λίγες νεφώσεις παροδικά αυξημένες με τοπικές ... Περισσότερα\nΕπιτέλους… άσπρη μέρα στα Τρίκαλα. Έντονη χιονόπτωση σημειώνεται σε μεγάλο υψόμετρο αλλά και όσο περνά η ώρα το λευκό πέπλο απλώνεται και πιο χαμηλά. Το σκηνικό στα Τρίκαλα μαγεύει και οι εικόνες που αντικρίζει κανείς παραπέμπουν σε κάποιο χειμωνιάτικο παραμύθι. Δείτε χαρακτηριστικές εικόνες και βίντεο από το trikalavoice.gr:


ΔΙΑΣΠΟΡΑ ΣΕ ΟΛΗ ΤΗΝ ΧΩΡΑ ΓΙΑ TA CANADAIR! ΔΕΝ ΜΠΟΡΟΥΝ ΝΑ ΑΠΟΓΕΙΩΘΟΥΝ ΜΕ ΠΑΝΩ ΑΠΟ 38 ΒΑΘΜΟΥΣ ΘΕΡΜΟΚΡΑΣΙΑ!\nΑρχική σελίδαΔΙΑΣΠΟΡΑ ΣΕ ΟΛΗ ΤΗΝ ΧΩΡΑ ΓΙΑ TA CANADAIR! ΔΕΝ ΜΠΟΡΟΥΝ ΝΑ ΑΠΟΓΕΙΩΘΟΥΝ ΜΕ ΠΑΝΩ ΑΠΟ 38 ΒΑΘΜΟΥΣ ΘΕΡΜΟΚΡΑΣΙΑ!\nloxias.gr Ιουλίου 01, 2017


Οι ξενοδοχειακές αγοραπωλησίες των τελευταίων μηνών στην Ελλάδα | Hotel Mag\nΟι ξενοδοχειακές αγοραπωλησίες των τελευταίων μηνών στην Ελλάδα\nhotelmag 24 Ιουλίου 2020 Οι ξενοδοχειακές αγοραπωλησίες των τελευταίων μηνών στην Ελλάδα2020-07-21T12:47:08+03:00 ΞΕΝΟΔΟΧΕΙΑΚΕΣ ΕΠΕΝΔΥΣΕΙΣ\nΠοιες είναι οι ξενοδοχειακές αγοραπωλησίες των τελευταίων μηνών στην Ελλάδα;\nΤον Ιούνιο, το Henderson Park, η ευρωπαϊκή πλατφόρμα επενδύσεων σε ακίνητα ιδιωτικών μετοχών και η Hines, η εταιρεία ακινήτων με έδρα τις ΗΠΑ απέκτησε από την οικογένεια Κεφαλογιάννη το Cyan Group of Hotels για 61 εκατομμύρια ευρώ, τιμή που αντιστοιχεί σε περίπου 86.000 ευρώ ανά δωμάτιο.\nΤο χαρτοφυλάκιο Cyan Group περιλαμβάνει το Apollonia Resort & Spa 5 αστέρων (336 δωμάτια) και το 4 αστέρων Santa Marina Beach Hotel (208 δωμάτια) και το 5 αστέρων Sitia Beach City Resort & Spa (162 δωμάτια), όλα βρίσκονται στο νησί της Κρήτης. Τα ξενοδοχεία θα αναβαθμιστούν με προϋπολογισμό 30 εκατομμυρίων € και το Y&T Daskalantonakis Η ομάδα θα διαχειρίζεται και θα λειτουργεί τα ξενοδοχεία.\nΟι Henderson Park και Hines ολοκλήρωσαν επίσης την απόκτηση των 4 αστέρων Hermes και 3 αστέρων Coral, δύο ξενοδοχεία με 218 και 170 δωμάτια αντίστοιχα. Τα δύο ξενοδοχεία βρίσκονται σε κεντρική τοποθεσία, το ένα δίπλα στο άλλο, στην παραθαλάσσια πόλη του Αγίου Νικολάου στην Κρήτη.\nΟι εξαγορές φέρνουν το χαρτοφυλάκιο ξενοδοχείων Henderson Park και Hines σε 5 παραθαλάσσια καταλύματα στην Κρήτη προσφέροντας 1.094 δωμάτια και το ξενοδοχείο Grand Hyatt 309 δωματίων 5 αστέρων στην Αθήνα.\nΠοιες αγοραπωλησίες έγιναν στην ξενοδοχειακή αγορά τους…\n« Το Canaves Oia Resort κατατάσσεται ως το καλύτερο ξενοδοχείο στην Ευρώπη στα Travel + Leisure’s World’s Best Awards\nΣυνεργασία Astir και Ελληνικού Κέντρου Θαλάσσιων Ερευνών-ΕΛ.ΚΕ.Θ.Ε. για την Astir Marina »


Σκανδαλίδης Κώστας - Συνέντευξη στην εφημερίδα '' Η Βραδυνή της Κυριακής''\nΣυνέντευξη στην εφημερίδα '' Η Βραδυνή της Κυριακής''\non 27 Νοεμβρίου 2016 .\n1) Κε. Σκανδαλίδη, εσείς με ποιον συντάσσεστε την επομένη των εκλογών;\nΓιατί πρέπει να συνταχθώ με κάποιον από τους δυο; Γιατί μου ζητάτε να διαλέξω ανάμεσα σε μια ηττημένη δήθεν αριστερά και μια νικήτρια δήθεν μεταρρυθμιστική δεξιά; Αρκετά με τις μετωπικές ρήξεις τις έχει πληρώσει ακριβά η χώρα. Η εθνική συνεννόηση είναι η μόνη στρατηγική οδός. Αυτή που ενώνει δυνάμεις για να βγάλουν τη χώρα από τη κρίση και τα μνημόνια με ασφαλή βήματα.\n2) Σας κατηγορούν ως ΠΑΣΟΚ ότι στο όνομα της εθνικής συνεννόησης κρυφοκοιτάτε προς το ΣΥΡΙΖΑ...\nΜην υποβαθμίζετε την στρατηγική της εθνικής συνεννόησης σε ευκαιριακούς τακτικισμούς. Εθνική συνεννόηση δεν σημαίνει συναλλαγή, υπόγειες διαδρομές, συμφωνίες κάτω από το τραπέζι. Γιατί άλλωστε να γίνουν; Ο ΣΥΡΙΖΑ κατά κοινή παραδοχή διαγράφει την τροχιά ενός διάττοντα αστέρα στο πολιτικό στερέωμα. Είχε τις ευκαιρίες του ο Πρωθυπουργός να αλλάξει τη στρατηγική της πόλωσης και της ρήξης με τις πραγματικά προοδευτικές δυνάμεις του τόπου και τις κλώτσησε μια προς μια. Η απαξίωση και ο εκφυλισμός των αξιών και των ιδεών της αριστεράς από μια αδιανόητη για προοδευτική παράταξη διακυβέρνηση κατέστησε μονόδρομο την ήττα της πολιτικής της.\n3) Τότε, γιατί δεν ζητάτε εκλογές όπως ο Κ. Μητσοτάκης;\nΑσφαλώς η ήττα εδώ που φθάσαμε μόνο με εκλογές μπορεί να επικυρωθεί. Το ερώτημα, όμως, δεν είναι μόνο ποια κυβέρνηση θα σχηματιστεί την επόμενη αλλά με ποια στρατηγική για τη χώρα. Και σ' αυτά δεν απαντά η ΝΔ που απλώς σχεδιάζει μια δεξιά παλινόρθωση..\n4) Γιατί το λέτε αυτό; Δεν θεωρείτε μεταρρυθμιστή τον Κ. Μητσοτάκη;\nΔεν είναι μόνο η παράταξη που εκπροσωπεί και το παρελθόν της, είναι και το δείγμα γραφής του ίδιου που αναδεικνύει τη ΝΔ κάθε άλλο παρά μεταρρυθμιστική δύναμη. Η σκιώδη κυβέρνηση, η σχέση κράτους – εκκλησίας, η στράτευση στα 18, η υποταγή στις αμετακίνητες παραταξιακές ισορροπίες τι δείχνουν;\n5) Παρά τις προσπάθειες σας φαίνεται να επανέρχεται το θέμα του νέου φορέα έξω από τα υπάρχοντα σχήματα στο χώρο της Κεντροαριστερά. Πως το σχολιάζετε;\nΕίμαι απ' αυτούς που από την πρώτη στιγμή υποστηρίζω τη δημιουργία του νέου φορέα. Μπορεί να γίνει αυτός χωρίς τη συμμετοχή και τη μετεξέλιξη του ΠΑΣΟΚ; Η Δημοκρατική Συμπαράταξη ίσως δεν διεκδικεί ακόμη δημοσκοπικά τις δάφνες ενός τέτοιου φορέα, όμως, το πολιτικό τοπίο γύρω της μοιάζει κομμάτια και θρύψαλα. Δείτε και την εξέλιξη στο Ποτάμι, ή ακόμα και την Ένωση Κεντρώων και πόσοι επίδοξοι ηγέτες, νέα κόμματα, κινήσεις, ομάδες, δίκτυα μοιάζουν με κινούμενη αναφορά. Όλοι εξωραΐζουν το ΠΑΣΟΚ αλλά παρακαλούν τα στελέχη του. Δεν είναι αυτό αστείο και οξύμωρο;\n6) Ναι, αλλά και το τοπίο στο ΠΑΣΟΚ κάθε άλλο παρά ειδυλλιακό είναι. Έχουν βγει μαχαίρια εξαιτίας των θέσεων του Ευάγγελου Βενιζέλου...\nΑντίθετα πιστεύω ότι η τελευταία ομιλία του στη συνεδρίαση της Δημοκρατικής Συμπαράταξης κάθε άλλο παρά αμφισβητούσε την στρατηγική της πολιτικής αυτονομίας της παράταξης. Ο Βενιζέλος είναι παρόν και μάχιμο στέλεχος, με γνώση και εμπειρία πολύτιμη για τα επόμενα βήματα της παράταξης.\n7) Και με τους πρώην Προέδρους και Πρωθυπουργούς του ΠΑΣΟΚ τι γίνεται;\nΟ Κώστας Σημίτης μπορεί με τη σοφία και το κύρος του να βοηθήσει καταλυτικά στην επανασυσπείρωση του χώρου βάζοντας τέλος σε όσους προσπαθούν να εκμεταλλευτούν την παρουσία του για ίδιο όφελος. Όσο για τον Γιώργο Παπανδρέου θα μπορούσε χάρη του ονόματος και της διαδρομής του να διορθώσει την ανορθογραφία του 2015. Κι από τη σκοπιά μας να κρατήσουμε τις πόρτες ανοιχτές όπως συνεχώς επαναλαμβάνει η Φ. Γεννηματά σε κάθε κατεύθυνση. Είναι το χρέος μας και μόνιμη προϋπόθεση για την ανασυγκρότηση του χώρου. Εξ άλλου όλα τα βήματα από την «Ελιά» μέχρι σήμερα είναι συλλογικά αποφασισμένα και κινούνται στην ίδια κατεύθυνση.


Τέσσερα σερί για Habs | Onsports.gr\nhome ΣπορUS SportsΤέσσερα σερί για Habs Κοινοποιήστε\nΤέσσερα σερί για Habs\tΣυντάκτης: Γιάννης Ασκούνης\nΔημοσίευση: Σάββατο, 05 Νοεμβρίου 2011 04.27\nΈνα τρίλεπτο «ξέσπασμα» ήταν αρκετό, για να επικρατήσουν στην έδρα των Ότουα Σένατορς, οι Μόντρεαλ Κανάντιενς με 2-1.\tΣυγκεκριμένα, εντός 180 δευτερολέπτων στο τέλος της δεύτερης περιόδου, οι Erik Cole και Andrei Kostitsyn διαμόρφωσαν το 2-0 στο στάδιο της πρωτεύουσας του Καναδά. Οι γηπεδούχοι, οι οποίοι είχαν περισσότερες ευκαιρίες, μείωσαν στο 1:07 της τρίτης περιόδου με shorthanded γκολ του Zack Smith, αλλά δεν κατάφεραν να κερδίσουν εκ νέου τον Carey Price, ο οποίος κατέγραψε 33 αποκρούσεις. Έτσι, η ομάδα του Μόντρεαλ συμπλήρωσε δώδεκα βαθμούς με την τέταρτη της διαδοχική νίκη. Από την άλλη, οι Σένατορς έμειναν στους 14.


Σεμινάριο Επαγγελματικού Προσανατολισμού από την Career In Progress και τα Φροντιστήρια Σχεδίου Τσίγκρη (Κυριακή 2 Νοεμβρίου)\nΤα Φροντιστήρια Σχεδίου Τσίγκρη και η Επιστημονική Ομάδα της Career In Progress διοργανώνουν και φέτος ένα Σεμινάριο Επαγγελματικού Προσανατολισμού.\nΘα παρουσιαστούν οι σχολές που χρειάζονται το Σχέδιο ως ειδικό μάθημα στις Πανελλαδικές Εξετάσεις καθώς και οι σωστές τεχνικές διαχείρισης του χρόνου των μαθητών ώστε να επιτύχουν στην σχολή της προτίμησης τους.\nΟι Πανελλαδικές Εξετάσεις είναι για τους υποψηφίους ένα project με αυστηρό deadline και υψηλές απαιτήσεις! Στόχος μας είναι οι υποψήφιοι να γίνουν από μαθητές – επαγγελματίες, γνωρίζοντας καλύτερα τον στόχο τους και νιώθοντας πιο σίγουροι για την επιλογή τους.\nΑν σε ενδιαφέρουν σχολές και αντικείμενα όπως η Αρχιτεκτονική, η Εσωτερική Διακόσμηση, η Γραφιστική, το Web Design, το animation, η Συντήρηση έργων τέχνης, η Επιστήμη της Τέχνης και οι Εικαστικές Εφαρμογές…\n• Μαθητής Α' , Β', Γ' Λυκείου και θέλεις να γνωρίσεις το χώρο των σχολών σχεδίασης & της αγοράς εργασίας που αυτές οδηγούν\n• Μαθητής Β’ και Γ’ Λυκείου και παρακολουθείς μαθήματα Σχεδίου\n• Εκπαιδευτικός ή Κηδεμόνας και θέλεις να αναγνωρίσεις τις μεθόδους - κλειδιά που ξεκλειδώνουν τις επιδόσεις και την παραγωγικότητα των μαθητών\nΣε περιμένουμε την Κυριακή 2 Νοεμβρίου, στις 18.00 στο χώρο του Φροντιστηρίου Σχεδίου Τσίγκρη, Παν. Τσαλδάρη 95 (Στάση Μετρό Ανθούπολη)\n• Ο Γιώργος Ματθιόπουλος - Καθηγητής Γραφιστικής - Τυπογραφίας - Τμήμα Γραφιστικής ΤΕΙ Αθηνών\n• Η Αμαλία Κατωπόδη, Αρχιτέκτων Μηχανικός, Μέλος ΤΕΕ και RIBA, Καθηγήτρια Αρχιτεκτονικού Σχεδιασμού Ιδιωτικού Κολεγίου


Πριονοκορδέλες - ΠΑΤΑΚΑΣ\n€1,988.00 Τιμή χωρίς ΦΠΑ\nΠριόνι Ανοξείδωτο Κοπής Κατεψυγμένων Karamco MOD:JG-300A\nΜοντέλο: JG-300A Πάχος κοπής: 4-180mm Μέγιστο ύψος κοπής: 320mm Διαστάσεις τραπεζιού: 712x662mm Ισχύς 230Volt: 1,5Kw/380Volt Διαστάσεις: 780x710x1690mm Βάρος: 98Kg.\nΠριόνι Ανοξείδωτο Κοπής Κατεψυγμένων Karamco MOD:HLS 1650\nΠριόνι ανοξείδωτο κοπής κατεψυγμένων 0,75Kw KARAMCO HLS 1650 Τεχνικά χαρακτηριστικά: επιτραπέζιο. Διαστάσεις: 510x606x803mm Ισχύς: 0,75Kw/230Volt Πάχος κοπής: 4 – 180mm. … Συνεχίζεται\nΠριονοκορδέλα inox PK 2 IN GARBY\nΕξ’ ολοκλήρου ανοξείδωτο. Ισχύς 2ΗΡ – 400V. Ύψος κοπής 320mm. Πλάτος κοπής φέτας 210mm. Mήκος κορδέλας 2,05m. Bάρος 66kg. Διαστάσεις … Συνεχίζεται


Ιωάννινα:Προκλητικές..συμπεριφορές απο ΜΚΟ ... - EPIRUS TV NEWS\nΙωάννινα:Προκλητικές..συμπεριφορές απο ΜΚΟ ...\nEpirus TV NEWS 9/13/2016 09:32:00 π.μ.\nΑς προσγειωθούμε στην πεζή πραγματικότητα και ας δούμε τα θέματα χωρίς κομματικά γυαλιά.\nΣτην Ελλάδα του σήμερα αυτοί που μας κυβερνάνε πραγματικά εκτός φυσικά από τους Ευρωπαίους εταίρους μας είναι οι ΜΚΟ(μη κυβερνητικές οργανώσεις).\nΜιλάμε γι αυτούς τους απίθανους τύπους που με αφορμή το προσφυγικό, έχουν έρθει στη χώρα μας και κυριολεκτικά αλωνίζουν σε όλους τους χώρους της πολιτικής και κοινωνικής ζωής. Όλα αυτά σε ένα κράτος που οι κυβερνώντες τους έχουν ανοίξει διάπλατα τις πόρτες για να συμπεριφέρονται όπως αυτοί γουστάρουν.\nΥποτίθεται ότι στέκονται στο πλευρό των προσφύγων από ανθρωπιστικό ενδιαφέρον.\nΗ πραγματικότητα όμως είναι εντελώς διαφορετική καθώς αμοίβονται παχυλά από άγνωστες σ εμάς χρηματοδοτικές πηγές. Ένας μεταφραστής κι αυτός της πλάκας καθαρίζει περίπου 1000ευρώ το μήνα ενώ ένα Ελληνόπουλο με πτυχία και μάστερ δεν φτάνει τα 500 ευρώ το μήνα.\nΓια να δείτε πως αποθρασύνθηκαν όλοι αυτοί οι περίεργοι τύποι αρκεί να σας αναφέρω ένα περιστατικό που συνέβη πριν λίγο καιρό στο νοσοκομείο ''ΧΑΤΖΗΚΏΣΤΑ''.\nΕπί μεγάλο χρονικό διάστημα νοσηλεύεται στην παιδιατρική κλινική ένα παιδάκι από τη Συρία, σε δίκλινο δωμάτιο. Ο πατέρας του παιδιού ζει στην Γερμανία και ανά τακτά χρονικά διαστήματα έρχεται στα Γιάννινα για να επισκεφθεί το παιδί του. Στο δωμάτιο υπήρχε άλλο ένα κρεβάτι το οποίο χρησιμοποιούσαν οι γονείς του παιδιού για να ξεκουράζονται. Όμως οι ανάγκες της κλινικής υποχρέωσαν τη διεύθυνση να βάλει στο θάλαμο και δεύτερο παιδάκι κάτι που εξόργισε τον πατέρα καθώς δεν υπήρχε πια κρεβάτι γι αυτόν.\nΆμεσα ο Σύρος πρόσφυγας απευθύνθηκε στις ΜΚΟ και δύο Ισπανοί πήγαν στο νοσοκομείο για -άκουσον άκουσον- να κάνουν ανακρίσεις.\nΔεν γνωρίζω αν πήραν άδεια από τη διοίκηση, αλλά αν πήραν ακόμα χειρότερα και άρχισαν να ρωτούν τους γιατρούς για ποιο λόγο έβαλαν κι άλλο παιδάκι στο θάλαμο.\nΚαι οι γιατροί έδιναν εξηγήσεις αντί να τους βάλουν στη θέση που τους άρμοζε...Αλήθεια η διοίκηση του νοσοκομείου γνωρίζει το περιστατικό κι αν ναι πως επιτρέπει ανακρίσεις σε γιατρούς από τυχάρπαστους;\nΜε τους πρόσφυγες κανένας μας δεν έχει κάτι. Ίσα ίσα συμπάσχουμε με το δράμα τους. Όμως αυτους τους τύπους από τις ΜΚΟ κάποιος πρέπει να τους βάλει στη θέση τους κι αφού το κράτος δεν μπορεί και δεν θέλει , ας το κάνει η τοπική εξουσία.\nΚι όπως λέει κι ο λαός μας...''κεχαγιά δεν είχαμε στο κεφάλι μας , κεχαγιά αποκτήσαμε''...\nΙωάννινα:Προκλητικές..συμπεριφορές απο ΜΚΟ ... Reviewed by Epirus TV NEWS on 9/13/2016 09:32:00 π.μ. Rating: 5


Γιώργος Χρυσοστόμου: «Ήμουν πάντα θυμωμένος, με εκνεύριζε όταν μου ζητούσαν φωτογραφία» (video)\n25-01-2021 | 11:49πμ\nΚαλεσμένος στην εκπομπή «Happy Day» βρέθηκε ο πρωταγωνιστής της επιτυχημένης σειράς του Alpha «Αγγελική», Γιώργος Χρυσοστόμου. Ο αγαπημένος ηθοποιός, μίλησε μεταξύ άλλων για τη σχέση που είχε με τους θαυμαστές του στο παρελθόν και το πως διαχειρίζεται την αναγνωσιμότητα του πλέον.\n«Έχω περάσει διάφορες φάσεις. Το πρώτο καιρό δεν ήξερα τι να κάνω με αυτό το πράγμα, οπότε έβγαζα άμυνα. Ήμουν πάντα θυμωμένος, είχα τα νεύρα μου, δεν ήξερα τι να κάνω. Με εκνεύριζε όταν μου ζητούσαν φωτογραφία, δεν ήξερα τι να κάνω και αυτό έβγαινε ως πολύ κακή συμπεριφορά. Αλλά τώρα μου αρέσει. Λυπάμαι που το λέω, αλλά ήμουν αρκετά αγενής.\nΘυμάμαι σε ένα αεροδρόμιο, μου φώναξε κάποιος κάτι σε σχέση με τη Μαρία Σολωμού, που ήμασταν στους Singles τότε, και πήγα και τον έβρισα. Ήταν και 7 το πρωί και του λέω δεν μπορώ να σου απαντήσω κάτι. Και το φώναξε μπροστά σε όλους, γύρισε όλο το αεροδρόμιο και με κοίταξε. Αισθάνθηκα ντροπή και πήγα και του ζήτησα τα ρέστα. Αυτά που του είπα δεν λέγονται στην τηλεόραση. Αλλά από ένα σημείο και μετά το αποδέχτηκα, άρχισα να βλέπω ότι είναι καρποί της δουλειάς μου, ότι ο κόσμος με αγαπάει γι’ αυτό», είπε ο ηθοποιός.


Phil Collins: Στο νοσοκομείο μετά από σοβαρό τραυματισμό - Τι του συνέβη; - Newsbomb\nPhil Collins: Στο νοσοκομείο μετά από σοβαρό τραυματισμό - Τι του συνέβη;\n08 Ιουν 2017 16:14\nΔύσκολες στιγμές για τον αγαπημένο τραγουδιστή Phil Collins\nO 66χρονος καλλιτέχνης σύμφωνα με την "Τhe Sun" γλίστρησε και έπεσε στο δωμάτιο του ξενοδοχείου του μετά από τη συναυλία που έδωσε το Σάββατο στο Λονδίνο.\nΟ τραγουδιστής γλίστρησε πηγαίνοντας στην τουαλέτα, το βράδυ της Τετάρτης και χτύπησε το κεφάλι του σε μια καρέκλα, ανέφερε το Live Nation, η εταιρεία που διοργανώνει τις συναυλίες του. Χρειάστηκε να του γίνουν ράμματα κοντά στο μάτι και θα παραμείνει στο νοσοκομείο για παρακολούθηση για 24 ώρες.\n«Ο Phil στέλνει την ειλικρινή συγγνώμη του και τις ευχαριστίες του στους θαυμαστές του. Πέρασε μια φανταστική εβδομάδα, στις πρώτες παραστάσεις που έδωσε έπειτα από δέκα χρόνια και δεν βρίσκει λόγια για να ευχαριστήσει τον κόσμο για τις θερμές αντιδράσεις του» ανέφερε η εταιρεία.\nΟι δύο συναυλίες, που επρόκειτο να δοθούν στο Ρόαγιαλ Άλμπερτ Χολ του Λονδίνου την Πέμπτη και την Παρασκευή θα γίνουν τελικά στις 26 και 27 Νοεμβρίου. Η ευρωπαϊκή περιοδεία του Collins θα συνεχιστεί την Κυριακή στην Κολωνία της Γερμανίας.\nΤο ψέμα της Kim Kardashian και η αποκάλυψη που την κάνει ρεζίλι στο κοινό της\nΗ Emily Ratajkowski έχει γενέθλια και αποκαλύπτει 8 styling tips για να γιορτάσεις και εσύ μαζί της!


«Αντίο» στο 2018 με 3-0 του ΠΑΟΚ στο «ντέρμπι δικεφάλων» του Μέτς - Α1 ΑΝΔΡΩΝ - www.volleyplanet.gr : Ειδήσεις (νέα) για το Βόλλευ – News for Volleyball\nΕύκολο απόγευμα είχε στο ο ΠΑΟΚ, ο οποίος με την απόλυτη κυριαρχία του σε όλους τους τομείς επικράτησε με 3-0 (25-20, 25-13, 25-22) της ΑΕΚ. μετατρέποντας σε παράσταση για ένα ρόλο το -στα... χαρτιά τουλάχιστον- "ντέρμπι δικεφάλων". Η ομάδα της Θεσσαλονίκης, που με πολύ καλό μπλοκ και εξαιρετικό μοίρασμα του Φιλίποφ, σε όλο το ματς έπαιρνε μεγάλες διαφορές στο σκορ από τους γηπεδούχους, αποχαιρέτησε με τον καλύτερο τρόπο το 2018, απέναντι στην "Ένωση", που σε κανένα σημείο του αγώνα δεν κατάφερε να φανεί ανταγωνιστική. Τοπ σκόρερ του αγώνα με 15 πόντους σε ένα ακόμη σπουδαίο παιχνίδι του ο Γκόρτσανιουκ, ενώ εξαιρετικός με 10 πόντους, όσους είχε και ο Τζούριτ, ήταν ο Τακουρίδης. Για την ΑΕΚ μοναδικός παίκτης με διψήφιο αριθμό πόντων ο Τζιουμάκας με 11π.\nΟ ΠΑΟΚ φάνηκε από την αρχή του ματς, πως ήθελε να διασκεδάσει τις άσχημες εντυπώσεις στο ντέρμπι με τον Ολυμπιακό και να επιστρέψει στα νικηφρόρα αποτελέσματα, κόντρα στην Ένωση, που αναζητούσε απέναντι σε έναν ισχυρό αντίπαλο τη δεύτερη φετινής της νίκη και ένα happy end της χρονιάς.\nΟι φιλοξενούμενοι μπήκαν δυνατά στον αγώνα και με το σερβίς του Τακουρίδη και ένα σερί 5-0 και ξέφυγε 9-2. Από τη θέση του οδηγού ο δικέφαλος οδήγησε το σκορ μέχρι το τέλος του σετ παρότι η ΑΕΚ πίεσε για να μειώσει το σκορ αλλά χωρίς αποτέλεσμα. Η ΑΕΚ μείωσε 11-7 με δύο σερί πόντους από Μότα, Στοϊλοβιτς, αλλά ο ΠΑΟΚ κράτησε το +4 στο υπόλοιπο του σετ παίζοντας κοντρόλ βόλεϊ με ελάχιστα λάθη και εκμεταλευόμενος την υπεροχή του Τζούριτς στην επίθεση αλλά και τα πολλά λάθη των γηπεδούχων. Το σετ έκλεισε με σερβίς του Στοΐλοβιτς στο φιλέ.\nΜε τη νίκη αυτή το 2019 θα βρει τον ΠΑΟΚ με 20 βαθμούς στην 2η θέση της βαθμολογίας και 7 νίκες σε 9 αγώνες, σε αντίθεση με την ΑΕΚ, που με την 5η ήττα της σε 9 αγώνες παρέμεινε στην 6η θέση με 10 βαθμούς.\nΗ ΑΕΚ γνώρισε την 5η ήττα της σε 9 αγώνες και έμεινε στην 6η θέση με 10 βαθμούς\nΟ Ζένια Γκόρτσανιουκ, από τους κορυφαίους του ΠΑΟΚ, δήλωσε: «Τέλος καλό για τον Α΄γύρο και τη χρονιά με νίκη και καλή εμφάνιση. Αυτό μετράει για μένα, ειδικά μετά τις δύο ήττες που κάναμε από τον Ολυμπιακό. Δεν άρεσαν σε κανέναν οι ήττες από τον Ολυμπιακό αλλά σήμερα δείξαμε ωριμότητα. Είχαμε καλή επίθεση και καλά ποσοστά στο μπλοκ. Το πρωτάθλημα είναι ακόμα μπροστά, έχει πολύ δρόμο και ο ΠΑΟΚ θα παίξει καλύτερα στη συνέχεια»


00:01 - 29/03/19\nΣτο τέλος του φθάνει σήμερα ο Μάρτιος και το Α΄τρίμηνο του 2019. Και πέραν των αποδόσεων των τραπεζών στις οποίες είχαμε αναφερθεί χθες. Και με το μήνα να είναι σταθεροποιητικός, όπως περιμέναμε και είχαμε προειδοποιήσει. Να αναφέρουμε πως από τις αρχές του μήνα, ο ΓΔ το μήνα Μάρτιο (αν δεχθούμε πως δε θα συμβεί κάτι συνταρακτικό σήμερα) καταγράφει οριακή άνοδο 0,49%. Οριακά κέρδη 0,85% και γα τον FTSE 25. Οριακές απώλειες για τις τράπεζες (-3,86%).\nΝα μην παραβλέπουμε και κάτι άλλο, πιθανόν σημαντικό, ειδικά για κάποιες εισηγμένες. Ότι κατά τις επόμενες ημέρες αναμένεται να ξεκινήσει από τις χρηματιστηριακές (που έχουνε δηλώσει πως επιθυμούν να συμμετέχουν) η διαδικασία των εκποιήσεων των μετοχών που έχουνε μείνει στα αζήτητα στο αποθετήριο (ήδη υπάρχει αναβολή). Μιλάμε για μετοχές αξίας 11εκ ευρώ!!! ένα εξαιρετικά μεγάλο νούμερο για μια αγορά που κάνει τζίρους 50 και 60εκ ευρώ τις καλές ημέρες. Να σημειωθεί ότι οι χρηματιστηριακές έχουνε την υποχρέωση να εισάγουνε καθημερινά εντολές, αλλά μόνο στο κλείσιμο. Και μην περνάμε αυτήν την είδηση στα ψιλά. Και αυτό γιατί ειδικά σε κάποιες εταιρείες που αναμένεται να εκποιηθούν αρκετές μετοχές, δεν αποκλείεται να έχουμε μια πίεση στις τιμές των μετοχών (ήδη πιστεύουμε πως αυτό έχει ξεκινήσει σε κάποιες). Και ο λόγος προφανής. Για να εκποιηθούν οι μετοχές σε όσο το δυνατόν χαμηλότερες τιμές.\nΕτήσια αποτελέσματα για το 2018 ανακοίνωσε χθες ο Μυτιληναίος. Και μπορεί σε γενικές γραμμές αυτά να ήτανε ελαφρώς μειωμένα σε σχέση με το 2017 (στην τελική γραμμή) (καθαρά κέρδη 141εκ ευρώ από 155εκ ευρώ το 2017 – EBITDA 2018 283εκ ευρώ από 306εκ ευρώ). Ωστόσο στην τρέχουσα κεφαλαιοποίηση των 1,26δις ευρώ η μετοχή παραμένει φθηνή. Μιλάμε για ένα P/E Ratio περίπου 9χ, με ένα P/BV στο 0,83χ. Και με προτεινόμενο μέρισμα τα 0,36 ευρώ, η εταιρεία έχει μια μερισματική απόδοση 3,7% περίπου (μετά το φόρο), μια μερισματική απόδοση η οποία είναι διατηρήσιμη τα επόμενα χρόνια. Επαναλαμβάνουμε πως η μείωση κερδοφορίας πάντα χτυπάει άσχημα και προβληματίζει τους επενδυτές (και λογικό). Αλλά τόσο στην τρέχουσα, πόσο μάλλον χαμηλότερη τιμή. Η μετοχή είναι ελκυστική.\nΕτήσια αποτελέσματα ανακοίνωσε την Τετάρτη το απόγευμα και ο ΟΠΑΠ. Και χωρίς να θέλουμε να μείνουμε σε νούμερα, θα σχολιάσουμε πως αυτά σε γενικές γραμμές ήταν καλύτερα του αναμενομένου, με θετικά μηνύματα από την πορεία των παιχνιδιών στο τελευταίο τρίμηνο. Δε μπορούμε να πούμε πως με κέρδη 143εκ ευρώ, στην τρέχουσα κεφαλαιοποίηση των 2,87δις ευρώ, η μετοχή είναι φθηνή. Ωστόσο οι προοπτικές πάντα υπάρχουνε. Τα αποτελέσματα ήταν καλύτερα του αναμενομένου. Και κυρίως αυτό που ήταν καλύτερο του αναμενομένου ήταν το μέρισμα, 0,70 ευρώ (0,60 ευρώ το υπόλοιπο, δηλαδή μια απόδοση 6% - μετά το φόρο).\nΤην άλλη Τετάρτη αναμένεται να ανακοινωθούν οι δεσμευτικές προσφορές για τα ΕΛΠΕ, με όλα τα σενάρια να είναι ανοιχτά. Η μετοχή έκλεισε χθες στα 8,51 ευρώ, +0,24%. Και αυστηρώς διαγραμματικά, η εικόνα έχει καταστεί πλήρως θετική. Και με βάση την παραμονή υψηλότερα των 8,10 – 8,00 και 7,80 ευρώ (όλες ισχυρές στηρίξεις), ο δρόμος είναι ανοιχτός για μια σημαντική υπέρβαση. Και με βάση αυτήν την παραμονή, η μετοχή να είναι ικανή να κινηθεί σε επίπεδα αισθητά υψηλότερα επίπεδα. Ειδικότερα, οι επόμενες αντιστάσεις στόχος είναι στα επίπεδα των 9,00, 9,45 – 9,55 ευρώ και 9,90 ευρώ.\nΥΓ: Βεβαίως ενόψει και του ανοίγματος των προσφορών είναι φυσιολογικό κάποιος να σκεφτεί πως η τιμή είναι περισσότερο να μείνει κοντά στα τρέχοντα επίπεδα, παρά να καταγράψει μια τόσο σημαντική άνοδο.\n28 Μαρ 2019 Stocks


doryforos europa: Ε.Ο.Τ. στην Γερμανία: Η άγνωστη Ελλάδα σε δέκα πόλεις της Γερμανίας\nΕ.Ο.Τ. στην Γερμανία: Η άγνωστη Ελλάδα σε δέκα πόλεις της Γερμανίας\nΣτόχος της δράσης η παρουσίαση και προώθηση της άγνωστης Ελλάδας ως ιδανικού τουριστικού προορισμού, καθ’ όλη τη διάρκεια τους έτους, καθώς και η περαιτέρω ενίσχυση της συνεργασίας με τον μεγαλύτερο Τ.Ο. της Γερμανίας. 2\nΤα Roadshows πραγματοποιήθηκαν σε συνολικά δέκα πόλεις της Γερμανίας (Kempten, Nürnberg, Konstanz, Heidelberg, Hannover, Hamburg, Mönchengladbach, Dortmund, Zwickau και Magdeburg) μέσα σε ιδιαίτερα θερμό και εποικοδομητικό κλίμα συνεργασίας, κατά τη διάρκεια των οποίων προσφέρθηκαν πλούσια πιάτα με ελληνικά εδέσματα.\nΗ δράση αυτή περιλαμβάνεται στο γενικό στρατηγικό πλαίσιο επικοινωνίας του Ε.Ο.Τ., με στόχο την περαιτέρω προβολή της χώρας μας, καθώς και την ενίσχυση της συνεργασίας με σημαντικούς εκπροσώπους της γερμανικής τουριστικής αγοράς.\nΤαξίδι εξοικείωσης στη Χαλκίδα Εύβοιας\nΤο πρόγραμμα περιελάμβανε επίσκεψη των προσκεκλημένων μας, σε γραφικά σημεία της Χαλκίδας και της ευρύτερης περιοχής, περιηγήσεις σε αρχαιολογικά μνημεία και χώρους υψηλής πολιτισμικής αξίας, αλλά και γνωριμία με τοπικούς παραγωγούς και ιδιαίτερες γαστρονομικές γεύσεις.\nΟι εκπρόσωποι των γερμανικών Τ.Ος είχαν επίσης την ευκαιρία να έρθουν σε άμεση επαφή με σημαντικούς τουριστικούς παράγοντες και διοργανωτές ταξιδιών του νησιού, μέσω μίας σειράς B2B συναντήσεων.\nΑναρτήθηκε από Doryforos Europa στις 1:10 μ.μ.


Ο Μίτσελ "έκοψε" Ισπανό παιχταρά! - BORO από την ΑΝΝΑ ΔΡΟΥΖΑ - boro.gr\nΑρχική / Ο Μίτσελ "έκοψε" Ισπανό παιχταρά!\nΟ Μίτσελ "έκοψε" Ισπανό παιχταρά!\nΤα Μέσα τον… στέλνουν στον Ολυμπιακό, αλλά ο προπονητής των "ερυθρόλευκων" φαίνεται ότι έχει άλλη άποψη!\nΌλον αυτόν τον καιρό η "πληροφορία" έρχονταν απευθείας από "έξω". Ξεκίνησε από κάποια ρεπορτάζ στην Τουρκία που έλεγαν ότι ο Ολυμπιακός αφήνει τον Νορντίν Αμραμπάτ γιατί βλέπει τον Ρέγιες, και επεκτάθηκαν σε ολόκληρη την Ευρώπη. Το έγραψαν οι Ισπανοί, οι Γάλλοι, οι Άγγλοι, οι Ρώσοι και τέλος πάντων προέκυψε αυτό το γνωστό ντόμινο που τα τελευταία χρόνια έχει γίνει "σήμα κατατεθέν" των μεταγραφικών σεναρίων.\nΗ αλήθεια είναι ότι το σενάριο αυτό ήταν τουλάχιστον αληθοφανές. Ο Χοσέ Αντόνιο Ρέγιες, είναι μάλλον περιττός στην Σεβίλλη του Έμερι. Είναι 31 ετών, έχει τον ίδιο μάνατζερ με τον Μίτσελ (Αγκιλάρ), θα μπορούσε λοιπόν όντως να δελεαστεί από μια πρόταση στην Ελλάδα, για μια ομάδα με εξασφαλισμένη θέση στους ομίλους του Τσάμπιονς Λιγκ. Ειδικά αν του μιλούσε ο ίδιος ο Μίτσελ, του οποίου η παρουσία στους Ερυθρόλευκους θα αποτελούσε για τον ίδιο εγγύηση. Δεν λέμε ότι είναι το ευκολότερο. Λέμε όμως ότι υπήρχαν μια σειρά από προϋποθέσεις για να… στέκει.\nΣε αυτές τις 10 μέρες που το θέμα ήταν στα "πάνω" του, από τον Ολυμπιακό δεν έλεγαν τίποτε. Για έναν λόγο. Διότι δεν είχαν μιλήσει με τον Μίτσελ, που ήταν καιρό τώρα στην Ισπανία. Θα μπορούσε όντως ο κόουτς να είχε αναλάβει μια τέτοια πρωτοβουλία από τη στιγμή που οι Ερυθρόλευκοι είναι σε αναζήτηση δύο εξτρέμ. Και πέρσι ο κόουτς τέτοια εποχή την ίδια δουλειά έκανε στην πατρίδα του. Με τον Βερδού, τον Πέδρο Λεόν κλπ. Ασχέτως αν δεν έκλεισαν αυτοί οι ποδοσφαιριστές ο 51άχρονος προπονητής μίλησε μαζί τους. Και προσπάθησε να τους δελεάσει.\nΤώρα λοιπόν που ήρθε ο Μίτσελ στην Ελλάδα και συναντήθηκε με τον Βαγγέλη Μαρινάκη και τους ανθρώπους της διοίκησης που τρέχουν τον μεταγραφικό σχεδιασμό, το… μυστήριο λύθηκε. Ο ίδιος ο προπονητής όταν ρωτήθηκε για τον Ρέγιες απάντησε αρνητικά. Δεν έχει κάνει το παραμικρό. Δεν έχει ασχοληθεί με την περίπτωση αυτή. Γιατί όπως φέρεται να είπε δεν θεωρεί ότι ο 31άχρονος εξτρέμ είναι σε εκείνο το "γκρουπ" των ποδοσφαιριστών που μπορεί όντως να ενδιαφέρουν τους Πειραιώτες! Αντίθετα ουσιαστικά επιβεβαίωσε ότι έχει κατά νου τον Όσκαρ Τρέχο (Τουλούζ) και κάποιες άλλες περιπτώσεις παικτών που σε καμία περίπτωση το όνομα τους δεν έχει βάρος αλά… Ρέγιες.\nΕίναι καιρό στον Ολυμπιακό ο Μίτσελ. Και πλέον έχει συμμετάσχει σε τρεις διαφορετικές μεταγραφικές περιόδους. Ήταν εδώ κυρίως στην περσινή καλοκαιρινή επανεκκίνηση, όταν ουσιαστικά τα πάντα ξεκίνησαν από την αρχή. Είναι λοιπόν κάτι παραπάνω από προφανές ότι έχει καταθέσει διαπιστευτήρια σε ότι αφορά στον τρόπο σκέψης του, γύρω από την διαδικασία που αφορά στο "χτίσιμο" μιας ομάδας. Και κυρίως γύρω από την γενική άποψη που έχει για τους ποδοσφαιριστές.\nΛέει ο Ισπανός λοιπόν σε αυτόν τον ενάμιση χρόνο, ότι οι Ερυθρόλευκοι πρέπει ως επί το πλείστον να ποντάρουν κυρίως σε εκείνους που θα δουν τον Ολυμπιακό σαν "κίνητρο". Που θα έχουν την φιλοδοξία ερχόμενοι στην Ελλάδα, να πετύχουν κάτι καλύτερο από ότι έχουν κάνει στην μέχρι τώρα καριέρας τους. Ότι πρέπει η ομάδα να γεμίζει από εκείνους που έχουν την "φιλοδοξία" και όχι από ποδοσφαιριστές που έχουν κατά νου ένα καλό φινάλε, με ένα "βαρύ" συμβόλαιο. Δεν θέλει ο κόουτς των Ερυθρόλευκων τα "μεγάλα ονόματα" που έχουν την καριέρα πίσω τους. Ή πιο σωστά δεν θέλει τέτοιοι ποδοσφαιριστές να είναι οι περισσότεροι στο ρόστερ του. Προτιμά νέους, με κίνητρο.\nΟι Πειραιώτες προσφέρουν το μεγάλο δέλεαρ που λέγεται Τσάμπιονς Λιγκ, είναι μια ομάδα που μπορεί να σου προσθέσει "τίτλους" στο βιογραφικό σου. Είναι μια ομάδα με αρκετά καλή οικονομική κατάσταση που τα χρήματα σου είναι εξασφαλισμένα. Άρα μπορούν να χτυπήσουν σε καλύτερους "στόχους" από ποδοσφαιριστές που ψάχνουν για τα τελευταία ένσημα. Αυτή είναι η άποψη του, και μπορεί κάποιος να συμφωνεί μαζί του και κάποιος όχι.\nΚαι το περασμένο καλοκαίρι αν το σκεφτεί κανείς καλά, δεν ήρθαν πολλοί τέτοιοι παίκτες (με συμβόλαια), παρότι έγιναν κοντά 15 μεταγραφές. Ο Τσόρι που ο Μίτσελ τον είχε στην πρώτη γραμμή των επιλογών του έχοντας εικόνα από την σεζόν του στη Ράγιο, και ο Σαβιόλα που ο Ισπανός τεχνικός δεν έδειξε ποτέ να τον θεωρεί μέρος του "βασικού κορμού" της ομάδας. Τεράστιο όνομα ο Σαβιόλα. Και εξαιρετικά χρήσιμος ακόμη και φέτος (έβαλε 15 γκολ χωρίς να είναι στα αλήθεια βασικός, ενώ πέρασε και έναν τραυματισμό που τον άφησε εκτός για δύο μήνες). Είναι βέβαιο ότι υπό άλλες συνθήκες θα μπορούσε να έχει προσφέρει πολλά περισσότερα στην ομάδα. Ο προπονητής όμως επέλεξε να παίξει με τον Μήτρογλου, ως τα μέσα της σεζόν. Και έπειτα με τον Ολαϊτάν. Όπως έπαιξε με τον Σιόβα, τον Σάμαρη, τον Κάμπελ κλπ. Ο Σαβιόλα δεν ήταν ποτέ μέλος της "καλής" 11άδας του προπονητή.\nΑπό τη στιγμή λοιπόν που δεν τον "ενθουσιάζει" μια περίπτωση σαν τον Αργεντινό, είναι λογικό να ισχύει το ίδιο και με τον Ρέγιες. Ή π.χ με τον Εσίεν που επίσης έχει ακουστεί πολύ μιας και προτάθηκε. Προτιμά λοιπόν περιπτώσεις τύπου Πουλίδο, Κασάμι και Φινμπόγκασον ο κόουτς. Και φυσικά ο Ολυμπιακός εναρμονίζεται με την άποψη του. Το που θα βγάλει αυτή η διαδικασία θα το δούμε στο τέλος του καλοκαιριού, όταν πια το ρόστερ θα συμπληρωθεί.


Οι κυριότερες όψεις της εβδομάδας από 15 ως 21 Απριλίου 2019 | Astro Gate\nΑρχική Εβδομαδιαίες Προβλέψεις Οι κυριότερες όψεις της εβδομάδας από 15 ως 21 Απριλίου 2019\nΑφροδίτη εξάγωνο με Πλούτωνα, οικονομική ενίσχυση, γνωριμίες ερωτικές με πάθος.\nΑφροδίτη τετράγωνο με Δία, υπερβολή σε αισθήματα, σπατάλη χρημάτων.\nΟ Ερμής στον Κριό, πρακτικότητα, άμεσες λύσεις σε προβλήματα.\nΟ Ήλιος στον Ταύρο σταθερότητα, διάθεση για ξεκινήματα με σταθερή βάση.\nΗ Αφροδίτη στον Κριό, έρωτες, χωρισμοί, πάθη.\nΠανσέληνος στο Ζυγό-Κριό δημιουργικότητα μέσα από τέλος καταστάσεων και αρχή νέων.\nΟι σχέσεις περνούν σε ένα άλλο στάδιο, αφού βγαίνετε από το καβούκι σας και θέλετε να επικοινωνήσετε. Θα βρεθείτε αρκετές φορές με γνωστούς και φίλους και θα προκαλείτε με την τόλμη και την πειθώ σας. Είναι η κατάλληλη στιγμή για να κάνετε τολμηρές κινήσεις και να δείξετε την αξία σας. Προσοχή βέβαιες σε λανθασμένες εκτιμήσεις, καθώς πολλές φορές θα είστε υπό την επήρεια του βιαστικού και θα αποφασίζετε πράγματα χωρίς να το πολυσκέφτεστε. Επίσης κάποιες ευκαιρίες έχουν ανοίξει για εσάς και καταστάσεις που τις είχατε αμελήσει ή δεν μπορούσατε να τις κάνετε λόγω διαφόρων προβλημάτων, τώρα είναι η στιγμή να ξαναπροσπαθήσετε.\nΗ Πανσέληνος στις 19 του μήνα, δείχνει πώς σε μια σχέση θα πρέπει να ξεκαθαρίσετε μια κατάσταση είτε για καλό είτε για άσχημο.\nΘα σας απασχολήσουν τα οικονομικά σας, κυρίως θα ψάξετε να βρείτε τρόπους πώς να αυξήσετε το εισόδημά σας. Και κάποιοι από σας θα έχετε προς το τέλος της εβδομάδας μια ευκαιρία στο συγκεκριμένο τομέα, που θα πρέπει να τολμήσετε να την αρπάξετε.\nΘα πρέπει να προσέξετε μην μπλέξετε σε σχόλια που αφορούν άλλα άτομα και πάρετε θέση, γιατί μπορεί να βρεθείτε σε ένα μπέρδεμα που δεν θα έχει λύση. Οι αδέσμευτοι του ζωδίου, μπορεί να κάνουν μια νέα ερωτική γνωριμία και να νιώσουν κάτι μεγάλο εκεί που δεν το περίμεναν. Το Σάββατο ο Ήλιος μπαίνει στο ζώδιο σας και αρχίζετε να έχετε λάμψη σε συνδυασμό με δύναμη. Είναι η στιγμή που θα αρχίσετε να χτίζετε και να μάχεστε για τα θέλω σας.\nΗ Πανσέληνος στις 19 του μήνα, θα φέρει κάποιες εντάσεις στις δουλειά σας και ίσως να σας ταλαιπωρήσει μια κατάσταση με την υγεία σας.\nΜια εβδομάδα όπου θέλετε με κάθε τρόπο να επεκταθείτε και να στρώσετε πράγματα στη ζωή σας που ήταν σε ένα χάος. Πλέον οι σκέψεις σας είναι πιο δομημένες και βλέπετε τα πράγματα και τη λύσεις σε αυτά μέσα από μια αντικειμενικότητα. Κάποιοι θα θελήσουν να σας “παρασύρουν” προς έναν άλλο δρόμο από αυτόν που έχετε επιλέξει, αλλά καλό θα ήταν να μη τους ακούσετε. Προς τα μέσα της εβδομάδας, αναζητάτε να κάνετε αλλαγές όχι μόνο σε επαγγελματικά αλλά και στην προσωπική σας ζωή. Μπορεί να αποφασίσετε να φύγετε από μια σχέση η οποία ήταν κουραστική και πλέον δεν σας έδινε καμιά ευχαρίστηση. Όσοι έχετε παιδιά, θα έχετε μια έκπληξη από αυτά και πρέπει να προσαρμοστείτε σε νέες συνθήκες.\nΗ Πανσέληνος στις 19 του μήνα, σας φέρνει μπροστά σε ξεκαθαρίσματα στην προσωπική σας ζωή, αλλά και σας ωθεί να τολμήσετε για το διαφορετικό.\nΑυτές τις μέρες θέλετε να δείξετε στους άλλους πώς αξίζετε και προσπαθείτε με κάθε τρόπο να φανείτε.\nΘα πρέπει να είστε προσεκτικοί κυρίως στη δουλειά σας γιατί μπορεί να κάνετε λάθη από βιασύνη που να σας κοστίσουν.\nΘα ασχοληθείτε δημιουργικά με το ταίρι σας και θα του δώσετε το χρόνο που του αξίζει, καθώς για πολύ καιρό σας έβλεπε μέσα σε μια αγχώδη κατάσταση. Κάποιοι θα περάσετε και σε φάση επισημοποίησης μιας σχέσης και δεν αποκλείεται και μια συμβίωση. Για τους αδέσμευτους του ζωδίου, υπάρχει περίπτωση να γνωρίσετε κάτι πολύ δυνατό, εκεί που δεν το περιμένατε. Προς το τέλος της εβδομάδας, θα βάλετε μπρος ένα σχέδιο που το είχατε στην άκρη για καιρό.\nΗ Πανσέληνος στις 19 του μήνα, μπορεί να σας φέρει κάποιες αλλαγές στο χώρο του σπιτιού ή γενικά της οικογένειας σας, οπότε προσπαθήστε να έχετε μια ευελιξία.\nΤο διάστημα αυτό είναι αρκετά δημιουργικό για σας, γεννάται νέες ιδέες και πρωτοτυπείτε σε πολλά πράγματα. Και αν το προηγούμενο διάστημα ήταν αυτό απλά ένα πλάνο στο μυαλό σας τώρα μπαίνει σε πράξη και μάλιστα εκπλήσσεστε και εσείς οι ίδιοι με αυτά που βγάζετε προς τα έξω. Έχετε ευκαιρία για έκτακτα χρήματα και γενικά θα σας προκύψουν δουλειές εκεί που δεν το περιμένατε. Αρκεί να μπορέσετε να εκμεταλλευτείτε ευκαιρίες που θα προκύψουν στο δρόμο σας και θα τολμήσετε να αλλάξετε καταστάσεις γύρω σας. μια κοινωνική εκδήλωση που θα προκύψει στα μέσα της εβδομάδας, θα έχει θετικές εξελίξεις στην πορεία σας.\nΗ Πανσέληνος στις 19 του μήνα, θα σας φέρει μια μετακίνηση ή ένα ταξίδι με σκοπό την επαγγελματική εξέλιξη, ενώ μπορεί να σας ανοίξει μια νέα ευκαιρία σε θέματα σπουδών.\nΤο προηγούμενο διάστημα βιώσατε αρκετές συναισθηματικές εξάρσεις και ήταν μια έντονη περίοδος για σας στο συγκεκριμένο τομέα. Από δω και πέρα οι εμπειρίες που είχατε, αρχίζουν να λειτουργούν για σας ως μάθημα ώστε να δείτε τι μπορείτε να κάνετε με όλα αυτά που συνέβησαν. Παρόλο που θα έχει διάφορες συναντήσεις, θα είστε σε μια φάση απομόνωσης, χωρίς να λέτε πολλά. Νιώθετε πώς ένα άτομο σας πιέζει πολύ και προσπαθήστε να χειριστείτε την κατάσταση με έξυπνο τρόπο. Θέλετε από τη μία να κάνετε το δικό σας αλλά από την άλλη θα αντιδράτε σε ότι σας λένε. Το οικονομικό από τα μέσα της εβδομάδας θα σας απασχολήσει, καθώς προκύπτουν έκτακτα έξοδα. Προς το τέλος της εβδομάδας όμως, προκύπτουν έκτακτα έσοδα οπότε ισορροπείτε καταστάσεις.\nΗ Πανσέληνος στις 19 του μήνα, θα σας φέρει μπροστά σε καταστάσεις με τα οικονομικά και χρησιμοποιώντας τη δημιουργικότητα σας να βρείτε μια απάντηση αλλά και λύση σε αυτή την κατάσταση.\nΜια παρόρμηση σας διακατέχει αυτή τη βδομάδα και τα συναισθήματά σας είναι έντονα καθώς έντονος και πολλές φορές υπερβολικός είναι ο τρόπος που αντιμετωπίζετε τις καταστάσεις γύρω σας.\nΘα σας γίνει μια πρόταση σε σχέση με μια συνεργασία αλλά καλό θα ήταν να μη δώσετε την εντύπωση πώς μπορείτε να καταφέρετε τα πάντα καθώς μπορεί να βρεθείτε εκτεθειμένοι. Σε κάποιους από σας θα εμφανιστεί ένας νέος έρωτας ενώ κάποιοι θα αποφασίσουν να αποχωρίσουν από μια σχέση. Πολλές φορές από τα μέσα της εβδομάδας και μετά είστε στο επίκεντρο σε ότι κάνετε, οπότε προσπαθήστε να εστιαστείτε εκεί που πρέπει και όχι σε όποιον να είναι . Το Σαββατοκύριακο είναι ωφέλιμο σε σχέση με νέες επαφές.\nΗ Πανσέληνος στις 19 του μήνα, σας φέρνει μπροστά σε καταστάσεις που αφορούν το άτομο σας και δεν τις περιμένατε και γενικά εκπλήξεις που θα έχουν κάποιες θετικό και κάποιες αρνητικό χαρακτήρα.\nΗ εβδομάδα για σας έχει αρκετές ανατροπές. Θέλετε να κάνετε πράγματα που άλλοτε δεν τολμούσατε και κάποιοι από σας θέλετε να κάνετε κινήσεις ακραίες που δεν το συνηθίζατε. Σας ενδιαφέρει όμως να περάσετε και καλά, για αυτό προσοχή σε έξοδα που μπορεί να μετανιώσετε. Από τα μέσα της εβδομάδας θα έχετε μια ένταση σε ότι κάνετε και όσο πιο οργανωμένοι είστε τόσο λιγότερες απώλειες από απροσεξία κυρίως θα έχετε. Προσέξτε την υγεία σας αλλά και την ξεκούραση σας καθώς τελευταία το έχετε παρακάνει. Προς το τέλος της εβδομάδας, θα είστε λίγο υπερβολικοί καθώς θέλετε να περάσετε καλά γιατί θέλετε να συνδυάσετε χαρά και εργασία.\nΗ Πανσέληνος στις 19 του μήνα, θα σας κάνει να θέλετε να ξεκουραστείτε από το έντονο τρέξιμο και να πάρετε αποφάσεις μετά από έντονη σκέψη.\nΜια εβδομάδα με αρκετές συναντήσεις και νέες γνωριμίες που θα σας δώσει την ευκαιρία να εμπλουτίσετε τον κύκλο γνωριμιών σας . Στην εργασία σας νέες ευκαιρίες ανοίγονται αλλά θα πρέπει να είστε προσεκτικοί σε τυχόν λάθη. Θα έχετε αρκετή έμπνευση και θα πρέπει να προβάλλετε τα σχέδια σας στους άλλους. Δικά σας άτομα που τα είχατε παραμελήσει, θα έρθετε πιο κοντά με αυτά και θα τους δώσετε την κατάλληλη φροντίδα. Όσοι είστε γονείς θα ξοδέψετε περισσότερα χρήματα σε σχέση με τα παιδιά σας. Στους ελεύθερους του ζωδίου, θα υπάρξει μια νέα γνωριμία ερωτικής φύσης και ίσως να είναι το άτομο που πραγματικά ψάχνετε να σας γεμίσει.\nΗ Πανσέληνος στις 19 του μήνα, θα σας φέρει μπροστά σε εκπλήξεις και ανατροπές σε θέματα φίλων ή ομάδων.\nΑυτές τις μέρες θα δώσετε χώρο και χρόνο στο οικογενειακό σας περιβάλλον. Τόσο σε ότι αφορά το σπίτι, όσο και τα άτομα του σπιτιού. Ίσως προβείτε σε αγορές για το συγκεκριμένο χώρο ή ακόμη να αρχίσετε να σκέφτεστε το ενδεχόμενο μιας μικρο-ανακαίνισης. Θα νιώσετε έναν έλεγχο από κάποιο άτομο και στο χέρι σας είναι να αποφύγετε καταστάσεις με αυτό με διπλωματία. Από τα μέσα της εβδομάδας, θα ασχοληθείτε κυρίως με τον επαγγελματικό σας τομέα και προσπαθείτε ή να βρείτε νέους συνεργάτες ή κάποιους που θα στηρίξουν τα σχέδια σας. Βέβαια κάποιες καταστάσεις σας πάνε πίσω και δεν σας αφήνουν να απλωθείτε όπως θα θέλατε. Προκύπτει μια κατάσταση μέσα στο σπίτι που θα σας φέρει καθυστερήσεις. Μην τα παρατάτε όμως γιατί αργότερα δικαιώνεστε.\nΗ Πανσέληνος στις 19 του μήνα, θα σας φέρει μπροστά σε κάποιες ανατροπές στα επαγγελματικά σας που όμως με καλή διάθεση και οργάνωση, λύνονται.\nΕπαφές και συναντήσεις που κάποιες από αυτές μπορεί να βγουν ζημιογόνες, οπότε προσέξτε που κινήστε. Θα έρθετε πιο κοντά με συγγενικά άτομα που είχατε καιρό να δείτε και θα κάποιο από αυτό ίσως να σας βρει λύση σε ένα σας πρόβλημα. Σε όσους κάνουν εργασία που έχει να κάνει με γράψιμο ή συμβόλαια, είναι ευνοϊκή περίοδος να κυνηγήσετε θέματα για να βγείτε κερδισμένοι. Θα προκύψει ένα ταξίδι για κάποιους ή μια μικρή μετακίνηση το οποίο θα έχει κάποια σχέση με την εργασία σας ή κάποιο δικό σας όφελος. Επειδή θα είστε αρκετά διαχυτικοί με τους άλλους και ίσως εμπιστευτείτε παραπάνω κάποια άτομα, θα πρέπει να είστε λίγο επιφυλακτικοί.\nΗ Πανσέληνος στις 19 του μήνα, θα κάνετε κάποιο έκτακτο ταξίδι ή μια μετακίνηση. Και κάποιοι θα αποφασίσετε να αρχίσετε κάποιο είδος σπουδών ή κάποιο σεμινάριο.\nΜια περίοδος που έχετε αρκετή έπαρση σε ότι κάνετε απλά θέλει προσοχή η συμπεριφορά σας γιατί πολλές φορές το παρακάνετε. Έχετε μια γοητεία τελευταία προς τους άλλους αλλά πάλι χειριστείτε το με μέτρο. Θα έχετε κάποια οικονομικά οφέλη εκεί που δεν το περιμένατε αλλά πριν από αυτό θα κάνετε κάποια μικρά έξοδα για να βγείτε αργότερα κερδισμένοι. Θέλετε και πιστεύετε πώς κάποια άτομα θα στηρίξουν τα σχέδια σας, αλλά καλύτερα θα είναι να στηριχθείτε στα δικά σας πόδια.\nΗ Πανσέληνος στις 19 του μήνα, θα σας φέρει μπροστά σε καταστάσεις με χρήματα που είναι να πάρετε είτε από τρίτα άτομα είτε να έχετε κάποιο όφελος από το σύντροφό σας.\nΠροηγούμενο άρθροΟι κυριότερες όψεις της εβδομάδας 8 έως 14 Απριλίου 2019\nΕπόμενο άρθροΟι κυριότερες όψεις της εβδομάδας, από 22-28/4/2019.


Ενας ατελείωτος κατήφορος - Ειδήσεις - νέα - Το Βήμα Online\nΕνας ατελείωτος κατήφορος\nΤα τελευταία χρόνια η εθνική ομάδα ποδοσφαίρου έχει γίνει ένα τρομερό πεδίο δοκιμών, με ευθύνη πρώτα από όλα της διοίκησης της ομοσπονδίας\nΟι ιδέες δεν λείπουν από τον νέο προπονητή της Εθνικής, τον Ολλανδό Τζον φαν’τ Σιπ, και το είδαμε στην πρεμιέρα του κόντρα στη Φιλανδία. Ο Φαν’τ Σιπ παρουσίασε μια καινούργια ενδεκάδα, με καινοτομίες που λίγοι περίμεναν. Παρουσίασε μια άμυνα με έμπειρους παίκτες επαναφέροντας τον Σταφυλίδη και τον Τοροσίδη δίπλα στους Παπασταθόπουλο και Μανωλά. Στην επίθεση χρησιμοποίησε τον Κουλούρη και τον Μασούρα. Εβαλε στη μεσαία γραμμή τον Μπουχαλάκη δίπλα στον Κουρμπέλη και ζήτησε από τον πρωτάρη Βρουσάι και τον Κολοβό να αλλάζουν θέσεις παίζοντας εναλλάξ ο ένας ως οργανωτής και ο άλλος ως εξτρέμ. Αν οι ιδέες του Ολλανδού αρκούσαν για να κερδίσει η Ελλάδα τη Φινλανδία, το αποτέλεσμα στο Τάμπερε θα ήταν ολότελα διαφορετικό: αλλά τα σχεδιάκια στον πίνακα της τακτικής και τα κόλπα για να αιφνιδιαστούν οι Φινλανδοί δεν είχαν κανένα πρακτικό αποτέλεσμα. Η Εθνική μας έχασε στο Τάμπερε 1-0 εξαιτίας ενός ανόητου πέναλτι που παραχώρησε ο Δημήτρης Κουρμπέλης, αλλά και γιατί παρά τις πολλές αλλαγές στην επίθεση, καλά-καλά δεν έκανε ευκαιρία. Και τα τελικά του Euro του 2020 θα τα δουν όλοι από το σπίτι.\nΗ Εθνική μας επιχείρησε την Πέμπτη στο Τάμπερε ένα νέο ξεκίνημα: έχει χαθεί το μέτρημα από τα νέα ξεκινήματα τα οποία έχουν γίνει τα τελευταία χρόνια. Η Εθνική μας έχει κάνει νέο ξεκίνημα με τον Κλαούντιο Ρανιέρι, τον Σέρχιο Μαρκαριάν, τον Αγγελο Αναστασιάδη και τώρα τον Φαν’τ Σιπ. Να ευχηθούμε στον Ολλανδό να ολοκληρώσει το έργο του – κάτι που δεν έκαναν οι υπόλοιποι. Ο μόνος ομοσπονδιακός τα τελευταία χρόνια ο οποίος κάτι παρουσίασε ήταν ο Μίκαελ Σκίμπε. Με αυτούς τους ποδοσφαιριστές οδήγησε την εθνική ομάδα σε ένα μπαράζ με αντίπαλο την Κροατία και έπαθλο την πρόκριση στα τελικά του Μουντιάλ της Ρωσίας. Τον Νοέμβριο του 2017, όταν έγιναν τα παιχνίδια, η εθνική ομάδα του Γερμανού δεν τα κατάφερε. Οι πανίσχυροι Κροάτες προκρίθηκαν και έπαιξαν μάλιστα και στον τελικό του Παγκοσμίου Κυπέλλου. Αλλά εκείνη η ομάδα σε σχέση με ό,τι ακολούθησε μοιάζει καταπληκτική. Και ας μην είχε καταφέρει να κερδίσει ούτε τη Βοσνία ούτε την αδύναμη Εσθονία εντός έδρας.\nΗ αλήθεια είναι πικρή αλλά τα τελευταία χρόνια η εθνική ομάδα έχει γίνει ένα τρομερό πεδίο δοκιμών, με ευθύνη πρώτα από όλα της διοίκησης της ομοσπονδίας. Οπως αποδείχθηκε, δεν υπήρχε κανένας λόγος να απολυθεί ο Μίκαελ Σκίμπε και να προσληφθεί στη θέση του ο Αγγελος Αναστασιάδης. Δεν είναι επίσης λογικό ότι δεν έχει υπάρξει καμία τιμωρία ποδοσφαιριστή μολονότι εναντίον του έλληνα τεχνικού ξεσηκώθηκαν δημοσίως οι αρχηγοί της ομάδας. Ακόμα και αν ο Αναστασιάδης τα έκανε όλα λάθος έπρεπε να υπάρξουν ποινές σε όσους τον «σταύρωσαν» δημόσια: το ότι κάτι τέτοιο δεν συνέβη μαρτυρεί και το μέγεθος του προβλήματος. Η Εθνική μας υποφέρει από ένα έλλειμμα διοίκησης που την οδηγεί σε αποσύνθεση.\nαπό το τρίτο ράφι»\nΗ ΕΠΟ μετά τη φυγή του Αγγελου Αναστασιάδη επέλεξε τον Φαν’τ Σιπ, έναν ολλανδό πρώην μεγάλο ποδοσφαιριστή, που όμως δεν έχει σοβαρό βιογραφικό ως προπονητής. Κανείς ποτέ δεν μπήκε στον κόπο να εξηγήσει πώς προέκυψε αυτή η πρόσληψη και ποια ήταν τα κριτήρια: άλλωστε τεχνική διεύθυνση της ομάδας δεν υπάρχει. Στην Εθνική δεν αλλάζουν σαν τα πουκάμισα μόνο οι προπονητές – είναι ακόμα χειρότερο αυτό που γίνεται με τους τεχνικούς διευθυντές που θα έπρεπε να αποφασίζουν για τα σημαντικά. Από το 2015 και έπειτα έχουν περάσει από τη νευραλγική αυτή θέση ο Γιώργος Καραγκούνης, ο Ζήσης Βρύζας, ο Κώστας Τσάνας, ο Αγγελος Μπασινάς, ο Στέλιος Γιαννακόπουλος, ενώ τώρα υπάρχουν ο Κώστας Κωνσταντινίδης και ο Τάκης Φύσσας που επέστρεψε. Ολο αυτό το απερίγραπτο πέρα-δώθε δημιουργεί τεράστιες αμφιβολίες για το αν υπάρχει κάποιου είδους σχεδιασμός, ενώ ακόμα και οι σύμβουλοι της ΕΠΟ που στηρίζουν τη διοίκηση του κ. Ευάγγελου Γραμμένου εκφράζουν ανοιχτά τις αμφιβολίες τους για τα όσα αποφασίζονται. Ο αντιπρόεδρος κ. Νίκος Βακάλης είχε αμφισβητήσει την πρόσληψη του Αγγελου Αναστασιάδη, ενώ όταν ανακοινώθηκε ότι θα αναλάβει την ομάδα ο Φαν’τ Σιπ ο σύμβουλος κ. Σταύρος Ψαρόπουλος είπε στον πρόεδρο της ομοσπονδίας ότι «αγοράζουμε προπονητές από το τρίτο ράφι για να προπονήσουν ποδοσφαιριστές από το πρώτο ράφι»! Βεβαιότητα ότι οι ποδοσφαιριστές που παίζουν αυτόν τον καιρό στην εθνική ομάδα έχουν το αγωνιστικό κύρος και την πρέπουσα προσωπικότητα δεν υπάρχει: οι ήττες της ομάδας είναι τόσο πολλές και οι εμφανίσεις τους τόσο κακές, ώστε κάποιες αμφιβολίες για την επάρκειά τους είναι λογικό να δημιουργούνται. Ομως όταν μία ομάδα έχει αλλάξει τρεις προπονητές σε ενάμιση χρόνο τι άραγε μπορείς να περιμένεις; Και τι μπορείς να περιμένεις από μία ομάδα που δεν έχει έδρα διότι το ΟΑΚΑ είναι πάντα άδειο; Η απάντηση είναι ότι δυστυχώς δεν μπορείς να περιμένεις τίποτα.\nΚανείς δεν γνωρίζει τη σύνθεσή της\nΟ Φαν’τ Σιπ είπε στο τέλος της συνέντευξης Τύπου του παιχνιδιού της Εθνικής μας με τη Φινλανδία ότι από εδώ και πέρα θα δουλέψει για να φτιάξει μία ομάδα που θα μπορεί να παίξει καλύτερο ποδόσφαιρο. Η απορία όλων όμως είναι πώς διάβολο θα το καταφέρει αυτό, όταν το ίδιο το υλικό μοιάζει εντελώς απαξιωμένο. Η Εθνική μας στη διάρκεια των προκριματικών του Euro του 2020 έχει μία νίκη όλη κι όλη και αυτή με το Λιχτενστάιν – το οποίο αντιμετωπίζουμε και απόψε στο ΟΑΚΑ. Δεν αποκλείεται το ματς να αποδειχθεί δύσκολο. Στη διάρκεια των προκριματικών η ομάδα αυτή έχασε την όποια αγωνιστική ταυτότητα είχε αποκτήσει τον καιρό του Σκίμπε καθώς οι διάδοχοί του χρησιμοποίησαν συνολικά 28 ποδοσφαιριστές – κάτι που αποκλείεται να έχει συμβεί σε άλλη ευρωπαϊκή ομάδα! Στο Τάμπερε της έλειψε ο τραυματίας Κώστας Φορτούνης ενώ δεν υπήρχε και ο Πέτρος Μάνταλος, που θα μπορούσε με κάποιον τρόπο να τον αντικαταστήσει. Ομως η ομάδα έχει χάσει και πολλά άλλα. Κανείς δεν γνωρίζει πια ποιος είναι ο βασικός τερματοφύλακας, αφού κάθε φορά αυτός αλλάζει. Στην πορεία της στα προκριματικά χάθηκε ο Κώστας Μήτρογλου, δηλαδή ο μοναδικός ποδοσφαιριστής που έχει καλή σχέση με το γκολ. Κανείς σήμερα δεν μπορεί να πει με βεβαιότητα ποια είναι η βασική ενδεκάδα της Εθνικής, κι αυτό είναι το χειρότερο. Σε λίγο θα είναι δύσκολο να θυμάται κανείς ποιος είναι και ο προπονητής της…


H VOLVO ΘΑ ΠΑΡΟΥΣΙΑΣΕΙ ΠΛΗΡΩΣ ΗΛΕΚΤΡΙΚΟ ΜΟΝΤΕΛΟ ΜΕΣΑ ΣΤΟ 2019 | carzine.gr\nH VOLVO ΘΑ ΠΑΡΟΥΣΙΑΣΕΙ ΠΛΗΡΩΣ ΗΛΕΚΤΡΙΚΟ ΜΟΝΤΕΛΟ ΜΕΣΑ ΣΤΟ 2019\nH Volvo επιβεβαίωσε ότι πρόκειται να παρουσιάσει ένα πλήρως ηλεκτρικό μοντέλο μέσα στο 2019 το οποίο σύμφωνα με την εταιρία θα είναι ικανό να εφοδιάζεται με μπαταρία χωρητικότητας έως και 100 kWh.\nTην είδηση επιβεβαίωσε ο διευθυντής του τμήματος Ηλεκτρικών Συστημάτων Κίνησης, ο Mats Anderson, στο πρόσφατο συμπόσιο “Hybrid and Electric Vehicle Technologies” που έγινε στο San Diego.\nΣύμφωνα με δημοσιεύματα του ξένου Τύπου, η Volvo ετοιμάζει μία νέα πλατφόρμα, την οποία ονομάζει “Modular Electrification Platform (MEP)” και η οποία θα χρησιμοποιηθεί στα μελλοντικά ηλεκτρικά μοντέλα της εταιρίας. Μάλιστα αναφέρεται ότι αυτή η πλατφόρμα θα μπορεί να υποστηρίξει μπαταρίες χωρητικότητας έως και 450 kWh!\nΠρος το παρόν δεν έχει γίνει ακόμα γνωστό αν το πρώτο πλήρως ηλεκτρικό μοντέλο της εταιρίας θα βασίζεται πάνω σε ένα από τα ήδη υπάρχοντα μοντέλα της ή θα είναι κάποιο εντελώς νέο αυτοκίνητο που θα έχει σχεδιαστεί εξ’ αρχής για αυτό τον σκοπό.\nTags: VolvoVolvo EVVolvo new EV 2019\nΚαμία Απάντηση στο “H VOLVO ΘΑ ΠΑΡΟΥΣΙΑΣΕΙ ΠΛΗΡΩΣ ΗΛΕΚΤΡΙΚΟ ΜΟΝΤΕΛΟ ΜΕΣΑ ΣΤΟ 2019”


Προβολή άρθρων κατά ημερομηνία: Δευτέρα, 01 Ιουνίου 2015\nΠροβολή άρθρων κατά ημερομηνία: Τρίτη, 22 Ιανουαρίου 2019\nΒόλτα στον Όρμο της Παναγιάς\nΓια φαγητό πάντα στον «Αρίστο»\nΓνωρίζετε τι σημαίνουν για την υγεία σας, οι αριθμοί στον πάτο των πλαστικών μπουκαλιών;\nΣτις μέρες μας όλοι μας κυκλοφορούμε καθημερινά με ένα τουλάχιστον πλαστικό μπουκάλι νερού στο χέρι. Καταναλώνουμε δεκάδες τροφές συσκευασμένες σε διάφορα πλαστικά δοχεία και μία μόνο επίσκεψη σε ένα σουπερμάρκετ, αρκεί για να μας κάνει να καταλάβουμε το μέγεθος της εξάπλωσης του πλαστικού στη ζωή μας.\nΣε αρκετές από αυτές τις πλαστικές συσκευασίες μπορεί να βρεθούν επικίνδυνες και βλαβερές ουσίες για την ανθρώπινη υγεία. Γι’ αυτό το λόγο θα πρέπει να δίνουμε ιδιαίτερη σημασία στη σήμανση που υπάρχει στο κάτω μέρος των μπουκαλιών και των πλαστικών δοχείων. Προσοχή θα πρέπει να δοθεί στο τριγωνικό σύμβολο αλλά και στον αριθμό που αναγράφεται μέσα σε αυτό. Κάθε αριθμός αντιπροσωπεύει και μία διαφορετική χημική ουσία.\nΔείτε παρακάτω τι αντιπροσωπεύουν τα σύμβολα και οι αριθμοί τους :\n1. PETE ή PET\n7. Άλλα πλαστικά\nΟ κίνδυνος είναι ακόμη μεγαλύτερος όταν ζεσταίνετε φαγητό. Σε γενικές γραμμές για το φούρνο μικροκυμάτων ή τον συμβατό φούρνο επιβάλλεται να χρησιμοποιείτε γυάλινα σκεύη.\nGoogle Project Vault: Η κάρτα που κάνει πιο ασφαλές το smartphone σας\nΑσφαλέστερα smartphones μας υποσχέθηκε η Google στο ετήσιο συνέδριο της που ολοκληρώθηκε προτού λίγων ημερών και η ανακοίνωσε έγινε από το ATAP team της αμερικανικής εταιρείας που παρουσίασε το Project Vault. Αποτελεί μια νέα ιδέα της εταιρείας που συνδυάζει ένα ψηφιακό σύστημα ασφαλείας σε μία κάρτα μνήμης microSD, που τα smartphones και οι υπολογιστές αναγνωρίζουν συνήθως ως συσκευή αποθήκευσης.\nH νέα κάρτα τύπου Vault διαθέτει NFC chip για την επικοινωνία με κοντινές συσκευές, ενώ ενσωματώνει 4 GB αποθηκευτικού χώρου. Μπορεί να αναγνωριστεί από οποιοδήποτε λειτουργικό, όπως Android, Windows, OS X, αλλά το software τρέχει πρακτικά μέσα στο Project Vault και τον ARM processor του και είναι ξεχωριστό. Έτσι, λοιπόν, για παράδειγμα μπορείτε να κρυπτογραφείτε μηνύματα στην ίδια κάρτα και να διαχωρίζετε αυτά τα δεδομένα από άλλους φακέλους της συσκευής και να προστατεύεται τα προσωπικά σας στοιχεία. Η Regina Dugan, επικεφαλής του ATAP team, παρουσίασε το Vault και το παρομοίωσε ως ένα θησαυροφυλάκιο μόνο που απέκτησε ψηφιακή μορφή.\nΓίνονται καθημερινώς πολλές «εισβολές» σε smartphones ανυποψίαστων χρηστών και οι hackers έχουν πρόσβαση σε πλήθος ευαίσθητων δεδομένων, για αυτό η Google θέλησε με το Project Vault να προτείνει μια αποτελεσματική λύση.\nΤέλος, έγινε γνωστό πως η Google θα αναπτύξει την τεχνολογία πρώτα για επιχειρήσεις, ώστε οι αυξημένες απαιτήσεις ενός τέτοιου περιβάλλοντος να καταστήσουν αργότερα το Project Vault ιδανικό και για τους υπόλοιπους χρήστες με μειωμένες ανάγκες.\nΣτις 29 Ιουλίου η επίσημη κυκλοφορία των Windows 10\nΗ Microsoft αποκάλυψε σήμερα την ακριβή ημερομηνία κυκλοφορίας των Windows 10, αρχικά για προσωπικούς υπολογιστές και tablets, η οποία δεν είναι άλλη από την 29η Ιουλίου, επιβεβαιώνοντας παλαιότερες πληροφορίες αλλά και δίνοντας περισσότερα στοιχεία για το ποια θα είναι ακριβώς η διαδικασία αναβάθμισης για κάθε ενδιαφερόμενο.\nΌπως γνωρίζουμε ήδη, τα Windows 10 θα κυκλοφορήσουν συνολικά σε 190 χώρες και σε 111διαφορετικές εκδόσεις και γλώσσες, συμπεριλαμβανομένου της ελληνικής. Επιπλέον οι κάτοχοι νόμιμης άδειας Windows 7 και Windows 8.1, θα μπορούν να κάνουν χρήση της προσφοράς που έχει ήδη ανακοινώσει η Microsoft, και να αναβαθμιστούν εντελώς δωρεάν στη νέα έκδοση, μια προσφορά η οποία θα ισχύσει για 12 μήνες. Μάλιστα τις επόμενες ημέρες, μια ειδοποίηση η οποία θα εμφανιστεί στη μπάρα εργασίας, θα ενημερώνει τους χρήστες για την προσφορά αυτή, δίνοντας την ευκαιρία να συμπληρώσουν μια απλή φόρμα προκειμένου να δηλώσουν το ενδιαφέρον τους.\nΥποστηρίζοντας μια πλειάδα συσκευών και όχι μόνο PC και tablets, τα Windows 10 αποτελούν την προσπάθεια της Microsoft να διαγράψει την εμπορική αποτυχία των Windows 8, έχοντας όμως ένα αρκετά μεγαλύτερο όραμα με το οποίο 1 δισ. συσκευές, θα τρέχουν κάποια έκδοση του λειτουργικού τα επόμενα 2 με 3 χρόνια. Ειδικά για την έκδοση για υπολογιστές, η Microsoft ενισχύει τα χαρακτηριστικά που αποτελούν τα δυνατά χαρακτηριστικά παλαιότερων εκδόσεων, όπως η πλήρης επιστροφή του μενού έναρξης, το οποίο πλέον διαθέτει και live tiles.\nΜερικά από τα υπόλοιπα νέα χαρακτηριστικά είναι η παρουσία της Cortana, της ψηφιακού βοηθού η οποία έρχεται από τα Windows Phone προκειμένου να εκτελεί διάφορες εργασίες, αλλά και η παρουσία του νέου browser, του Microsoft Edge ο οποίος αντικαθιστά τον Internet Explorer. Ένα από τα χαρακτηριστικά που προορίζονται για τους κατόχους υβριδικούς συστημάτων είναι το Windows Continum για εύκολη και πιο ομαλή μετάβαση από το desktop περιβάλλον εργασίας σ' αυτό του tablet.\nΗ έκδοση των Windows 10 για smartphones, αναμένεται να κυκλοφορήσει το Φθινόπωρο, με την Microsoft να μην έχει ακόμα ανακοινώσει το ακριβές χρονοδιάγραμμα.\nΈνας χώρος ντελικάτος, γεμάτος «Μεζέ-Μεζέ»\nΚεντρικά της Βάλτας...\n«Πρόστιμο» 16%-20% στις πρόωρες συντάξεις\nΣτο στόχαστρο 100.000-120.000 ασφαλισμένοι που έχουν θεμελιώσει συνταξιοδοτικό δικαίωμα, έχουν τα απαιτούμενα χρόνια αλλά και την απαιτούμενη ηλικία - Ο συνταξιούχος θα καταβάλλει την εισφορά-ποινή μέχρι να συμπληρώσει το 62ο έτος της ηλικίας του\nLa Tribune: «Μάθημα στρατηγικής» για τους Ευρωπαίους η στάση Τσίπρα\nΤο δημοσίευμα έχει τίτλο: «Ο Αλέξης Τσίπρας υπογράφει την αποτυχία της θηλιάς», κάνοντας σαφή αναφορά στην πολιτική της λιτότητας\nΔιαβασε αυτό και θα αναθεωρήσεις πολλά για τη φιλία\nΠώς έγινε ζάπλουτη η βασίλισσα Ελισάβετ\n-Εβγαλε δεκάδες εκατ. τα τελευταία χρόνια\nΚομισιόν: Ζητάει μέτρα-σοκ 3,5 δισ. και Μνημόνιο\nΤι απαντάει η κυβέρνηση


Ξενοδοχεία κοντά σε Ebrar sıtelerı parkı - Βρείτε προσφορές ξενοδοχείων\nΞενοδοχεία κοντά σε Ebrar sıtelerı parkı\nEbrar sıtelerı parkı\nΤο Skyscanner hotels αποτελεί έναν γρήγορο, δωρεάν και απλό τρόπο να οργανώσετε τη διαμονή σας κοντά σε Ebrar sıtelerı parkı. Με μερικά κλικ, μπορείτε εύκολα να κάνετε αναζήτηση, να συγκρίνετε και να κάνετε κράτηση ξενοδοχείου κάνοντας κλικ απευθείας στην ιστοσελίδα του ξενοδοχείου ή του ταξιδιωτικού πράκτορα. Δεν προστίθενται οποιαδήποτε τέλη στη διαμονή σας εάν κάνετε κράτηση μαζί μας.\nΓια να ξεκινήσετε, απλά προσθέστε τις ημερομηνίες που έχετε επιλέξει για να ταξιδέψετε στο παραπάνω πλαίσιο αναζήτησης και θα σας βρούμε τις φθηνότερες προσφορές. Ή εναλλακτικά, επιλέξτε ανάμεσα σε κάποια από τα κορυφαία ξενοδοχεία κοντά σε Ebrar sıtelerı parkı παραπάνω.


Οι εκπτώσεις και οι έκπτωτοι. Protagon – EPIFyLLIS\nΟι εκπτώσεις και οι έκπτωτοι. Protagon\nσυντάκτης michailidis post · Δημοσιεύτηκε Ιούλιος 30, 2012 · Ενημερώθηκε Απρίλιος 29, 2017\nΠαρασκευή απόγευμα. Βόλτα στα μαγαζιά. Εκπτώσεις. Λάθος. Όχι εκπτώσεις. Ξεπούλημα. Κάτω από το κόστος. Έλα, κόσμε, πάρε. Κι όμως… Ο κόσμος δεν θα πάρει. Δεν μπορεί, δεν έχει όρεξη, τι να πρωτοπάρει, πού να πρωτοδώσει τον οβολό του; Και ο καταστηματάρχης ξανά-μανά με άδεια χέρια, με άδεια τσέπη, με άδεια ταμεία.\nΆτιμο πράγμα οι εκπτώσεις! Γεμίζουν εμπόρους και καταναλωτές με προσδοκίες, καταλήγοντας να απογοητεύουν και τους δυο, μετά τη λήξη τους. Όπως συμβαίνει, αν το καλοσκεφτούμε, και με τις εκπτώσεις που κάνουμε καθημερινά στις ζωές μας…\nΌταν ήμουν μικρή, έκανα μεγαλεπήβολα όνειρα. Όταν θα μεγάλωνα, θα γινόμουν μια τρανή δημοσιογράφος και ταυτόχρονα θα έφτιαχνα μια ευτυχισμένη οικογένεια με τρία (τουλάχιστον) παιδιά. Θα είχαμε έναν τεράστιο κήπο για να παίζουν και ένα σπίτι μπροστά στη θάλασσα για τις μικρές μας αποδράσεις. Θα φορτώναμε το υπερπολυτελές αμάξι μας και βουρ στον μικρό μας παράδεισο. Τα βράδια θα μαζευόμασταν στο μπαλκόνι με καλούς φίλους, θα πίναμε κρασί υπό το φως των κεριών και αφού τα παιδιά θα κοιμόντουσαν και οι φίλοι θα επέστεφαν στους δικούς τους μικρούς παραδείσους, θα κάναμε βόλτα με τον άνδρα μου στην ακροθαλασσιά, ανταλλάσοντας για ακόμα ένα βράδυ όρκους αιώνιας αγάπης.\nΣτοπ και πάμε πάλι από την αρχή: Όταν ήμουν μικρή, είχα πάρει αγκαλιά το ροζ συννεφάκι μου και αρμένιζα. Η ζωή, όμως, με δίδαξε από νωρίς ότι είμαι υποχρεωμένη να κάνω ΕΚΠΤΩΣΕΙΣ αν θέλω να επιβιώσω, να βάζω νερό στο κρασί μου, να κατεβάζω τον πήχη μου, μήπως και κάποια μέρα καταφέρω να τον πλησιάσω…\nΈτσι, κι εγώ, κι εσύ, μάθαμε να κάνουμε εκπτώσεις. Όχι εκπτώσεις. Ξεπούλημα. Κάτω από το κόστος. Έλα, κόσμε, πάρε. Και όχι δύο φορές τον χρόνο. Όλο τον χρόνο.\nΗ καριέρα πήγε «περίπατο» και συμβιβάστηκα με τη θέση της γραμματέως. Η οικογένεια με τα τρία (τουλάχιστον) παιδιά φαντάζει όνειρο απατηλό. Ένα παιδί, γερό και τυχερό, μωρέ, και έχει ο Θεός… Ο κήπος εξαφανίστηκε από το ροζ σύννεφο και ο μικρός παράδεισος στο παραθαλάσσιο σπίτι μας βούλιαξε στην γκρι μας, μουντή καθημερινότητα. Δόξα σοι, να πούμε, αν καταφέρουμε να νοικιάζουμε ένα δυάρι με κάνα μπαλκόνι να απλώνουμε τα ρούχα μας. Όσο για τους όρκους αιώνιας αγάπης και τις ρομαντικές βόλτες στην ακροθαλασσιά, ούτε λόγος. Τον σταυρό σου να κάνεις αν βρεις κάποιον να σου είναι πιστός, να μην είναι τζογαδόρος και να σε βοηθάει με το παιδί. Ξεπούλημα; Και παρά τις εκπτώσεις, και παρά τις θυσίες, το «μαγαζί» εξακολουθεί να είναι άδειο.\nΚαι κάθε φορά που περνάνε από το μυαλό μου αυτές οι σκέψεις είναι λες και με πιάνει ένας πόνος, ένας πόνος οξύς. Δεν πονάω γιατί έχασα κάτι. Πώς μπορείς να χάσεις αυτό που ποτέ δεν είχες; Πονάω γιατί όταν ήμουν μικρή φαντάστηκα πως θα έρθει η μέρα να αποκτήσω κάτι, αλλά κάποια στιγμή με προσγείωσαν και συνειδητοποίησα πώς αυτό που ονειρεύτηκα δεν θα το έχω ποτέ τελικά. Ξέρετε γιατί νιώθω έκπτωτος άγγελος στον παράδεισο που μου έφτιαξα μικρή; Γιατί τελικά ήταν ψευδαίσθηση, ήταν όνειρο, κι αν εσείς θέλετε, πείτε το και φαντασίωση…\nΕτικέτες: ProtagonUncategorizedΒίλυ ΑργυρούδηΕκπτώσειςΈκπτωτοι\nΕπόμενο άρθρο Που είσαι Υγεία μου καλή;\nΠροηγούμενο άρθρο Την περίοδο που ανθίζουν οι κερασιές


Καλώς ήλθε η Κροατία | Artanews\nΑρχική EIDHSEIS ΠΟΛΙΤΙΚΗ Καλώς ήλθε η Κροατία\nΚαλώς ήλθε η Κροατία\nΥπογραφή της συνθήκης προσχώρησης της Κροατίας\nαπό τον κ. Ivo Josipović, Πρόεδρο της Κροατίας,\nκαι την κα Jadranka Kosor, Πρωθυπουργό της Κροατίας,\nστις Βρυξέλλες © Ευρωπαϊκή Ένωση, 2011\nΜε την υπογραφή της συνθήκης προσχώρησης, στις 9 Δεκεμβρίου, οι Αρχηγοί Κρατών και Κυβερνήσεων της ΕΕ και της Κροατίας σηματοδότησαν την έναρξη της διαδικασίας με την οποία αυτή η χώρα των Δυτικών Βαλκανίων θα γίνει το 28ο μέλος της Ευρωπαϊκής Ένωσης. Η τελετή έλαβε χώρα στο περιθώριο της συνόδου του Ευρωπαϊκού Συμβουλίου.\n«Είναι μέρα χαράς για την Κροατία και για ολόκληρη την ΕΕ», είπε ο Πρόεδρος του Ευρωπαϊκού Συμβουλίου Herman Van Rompuy, κατά την τελετή υπογραφής. « Κάθε φορά που ένα νέο μέλος έρχεται να προστεθεί στην Ένωσή μας, επιβεβαιώνονται οι θεμελιώδεις αξίες μας και η βούλησή μας να συνεχίσουμε το ταξίδι μας μαζί. Σε στιγμές κρίσης, όπως είναι αυτή που διερχόμαστε, είναι καλό να θυμόμαστε τι έχουμε πετύχει μαζί. Για τα πάνω από 500 εκατομμύρια πολίτες μας η Ευρώπη σήμερα είναι, με διαφορά, η ευημερέστερη, κοινωνικότερη, ασφαλέστερη και πιο ελεύθερη ήπειρος της γης. Λειτουργήσαμε σαν ισχυρός μαγνήτης για την ειρηνική αλλαγή και τον εκσυγχρονισμό στις γειτονικές μας περιοχές. Το παράδειγμα των Δυτικών Βαλκανίων δείχνει με ποιον τρόπο η ευρωπαϊκή προοπτική συνετέλεσε σε περισσότερη σταθερότητα, ασφάλεια και ευημερία σε μια περιοχή την οποία πριν από ούτε καν 15 χρόνια σπάρασσε ο πόλεμος».\nΟ Πρόεδρος Van Rompuy ευχαρίστησε την πολωνική Προεδρία του Συμβουλίου, τις προηγούμενες Προεδρίες, την Ευρωπαϊκή Επιτροπή, το Ευρωπαϊκό Κοινοβούλιο και τη Γραμματεία του Συμβουλίου για τον καθοριστικό ρόλο που διαδραμάτισαν στην πραγματοποίηση της υπογραφή της συνθήκης.\nΟ Πρόεδρος της Κροατίας Ivo Josipović, δήλωσε: «Αυτή την εορταστική στιγμή, έχω επίγνωση του μεγέθους των προκλήσεων που όλοι αντιμετωπίζουμε σήμερα στην Ευρώπη και στην Κροατία. Η Κροατία είναι υπερήφανη που μπορεί να συμβάλει στην εξεύρεση απαντήσεων στις προκλήσεις αυτές με τις δικές τις δυνάμεις. Για ένα πράγμα είμαι πάντως βέβαιος. Οι απαντήσεις αυτές είναι : περισσότερη ενότητα και περισσότερη, όχι λιγότερη, Ευρώπη. Αυτό αληθεύει για την Ευρωπαϊκή Ένωση όπως και για την Κροατία. Η Κροατία επίσης χρειάζεται περισσότερη και όχι λιγότερη Ευρώπη. Σήμερα αρχίζει αυτή η διαδικασία αμοιβαίου εμπλουτισμού».\n«Η Ευρωπαϊκή Ένωση είναι μια πλήρης οικονομική και πολιτική οντότητα στη σημερινή παγκοσμιοποιημένη κοινωνία, και αυτό την καθιστά μοναδική εγγυήτρια της ασφάλειας και της ευημερίας σε ολόκληρη την Ευρώπη», είπε η Πρωθυπουργός της Κροατίας Jadranka Kosor. «Έχουμε βεβαίως γνώση των παρόντων προβλημάτων της ΕΕ. Εν τούτοις, παραμένουμε πεπεισμένοι ότι τα προβλήματα αυτά μπορούν να υπερνικηθούν μόνο με κοινή προσπάθεια και σε πνεύμα αλληλεγγύης».\nΗ Κροατία θα καταστεί πλήρες μέλος της Ένωσης την 1η Ιουλίου 2013, όταν όλα τα 27 σημερινά κράτη μέλη της ΕΕ και η Κροατία θα έχουν επικυρώσει τη συνθήκη προσχώρησης. Στις αρχές του 2012 θα διεξαχθεί στη χώρα δημοψήφισμα για την προσχώρησή της. Κατά την περίοδο των επικυρώσεων, θα συνεχισθεί η πρόοδος της Κροατίας όσον αφορά την εφαρμογή της συνθήκης, και η Ευρωπαϊκή Επιτροπή θα παρακολουθεί τα επιτεύγματα.\nΜέχρι την προσχώρησή της, η Κροατία θα έχει καθεστώς παρατηρητή, χωρίς δικαίωμα παρέμβασης, στις περισσότερες ομάδες εργασίας και στις συνόδους του Συμβουλίου και του Ευρωπαϊκού Συμβουλίου, καθώς και σε επιτροπές της Ευρωπαϊκής Επιτροπής. Αυτό θα δώσει στους κροάτες αντιπροσώπους τη δυνατότητα να εξοικειωθούν με τις μεθόδους εργασίας των θεσμικών οργάνων της ΕΕ ώστε να μπορέσουν βαθμιαία να συμμετέχουν στη διαδικασία λήψεως αποφάσεων.\nΜετά την προσχώρησή της στην Ευρωπαϊκή Ένωση, η Κροατία θα διαθέτει στο Συμβούλιο 7 ψήφους επί συνόλου 352. Για τη θέσπιση νομοθεσίας με ειδική πλειοψηφία θα απαιτούνται τουλάχιστον 260 ψήφοι. Η κροατική γλώσσα θα αναγνωρισθεί ως επίσημη γλώσσα της ΕΕ, και όλες οι πράξεις της ΕΕ θα συντάσσονται επίσης στην κροατική.\nΠροηγούμενο άρθροΧριστουγεννιάτικες εικόνες στην πόλη της Αρτας\nΕπόμενο άρθροΝεανικός εγκέφαλος με διαίτα με λιγότερες θερμίδες


Στην Αθήνα, θα βρεθεί, ως προσκεκλημένος της Πρεσβείας, ο διακεκριμένος σκηνοθέτης της ταινίας έναρξης “Τhe Last Supper” Μοχάμαντ Γκανεφάρντ (Mohammad Ghanefard) . Το μεγάλου μήκους ντοκιμαντέρ του θα παρουσιαστεί σε πανευρωπαϊκή πρεμιέρα. Η ταινία μας μεταφέρει στο αρχαίο χριστιανικό χωριό Μααλούλα της Συρίας, όπου επι χρόνια συνυπάρχουν αρμονικά μουσουλμάνοι και χριστιανοί, μιλώντας τα αραμαϊκά, την γλώσσα που μιλούσε ο Ιησούς Χριστός. Κατά την έναρξη του εμφυλίου πολέμου στην Συρία το χωριό δέχτηκε βάναυση επίθεση από εξτρεμιστές μουσουλμάνους οι οποίοι έκαψαν τις εκκλησίες, λεηλάτησαν τα αρχαία αντικείμενα που βρίσκονταν στα μοναστήρια , βανδάλισαν τις χριστιανικές εικόνες και πήραν ομήρους μοναχές και παιδιά.\nΣτο πλαίσιο της τελετής έναρξης, ο κύριος Γκανεφάρντ θα προλογίσει την προβολή των 8 μ.μ. και μετά το τέλος της ταινίας του «The Last Supper» θα ακολουθήσει συζήτηση με το κοινό.\nΑΝΑΛΥΤΙΚΑ ΟΙ ΤΑΙΝΙΕΣ ΠΟΥ ΘΑ ΠΡΟΒΛΗΘΟΥΝ:\nΔιαβάστε Ιρανοί μικρομηκάδες στην Ταινιοθήκη της Ελλάδος\nΤόσο απλά / Μυθοπλασία / Ιρανική 2008, / 97′\nΓεννήθηκε το 1967 και είναι απόφοιτος γραφιστικής της Σχολής Καλών Τεχνών της Τεχεράνης. Στην κινηματογραφική παραγωγή εισήλθε το 1987 με τη μικρού μήκους ταινία For Him, ενώ ολοκλήρωσε την πρώτη μεγάλου μήκους The Child and The Soldier (Koudak va sarbaz) το 2000. Έχει συμμετάσχει σε σημαντικό αριθμό φεστιβάλ, λαμβάνοντας αρκετές διακρίσεις (Tokyo International Film Festival, Moscow International Film Festival, επίσημη συμμετοχή του Ιράν στα 85α βραβεία Όσκαρ κ.ά.). Μεταξύ άλλων έχει σκηνοθετήσει τις ταινίες Under The Moonlight (Zir–e noor–e maah, 2001), So Close So Far (Kheili dour, kheili nazdik, 2005), As Simple As That (Be hamin sadegi, 2008), Daughter (Dokhtar, 2016).\nΔιαβάστε Ο Λούι Ψυχογιός τιμήθηκε με Χρυσό Αλέξανδρο από το 21ο Φεστιβάλ Ντοκιμαντέρ Θεσσαλονίκης\nDirectors: Afshin Hashemi –Mohsen Gharaei\nΔιαβάστε Αφιέρωμα της Ταινιοθήκης της Ελλάδος στον Ελβετό ηθοποιό Μπρούνο Γκανζ\nΓεννημένος το 1984 στο Behshahr του Ιράν, ξεκίνησε την επαγγελματική του σταδιοδρομία ως βοηθός σκηνοθέτη και προγραμματιστής. Το Don’t Be Tired! του 2013 αποτελεί την πρώτη του ταινία. Ακολούθησε το Blockage (Sade Ma’bar, 2017), το οποίο συμπεριλήφθηκε στο 22ο Διεθνές Κινηματογραφικό Φεστιβάλ του Busan.\nΑπόφοιτος κινηματογραφικών σπουδών στο Πανεπιστήμιο της Τεχεράνης, o Mohammad Ghanefard είναι παραγωγός σε περισσότερες από είκοσι ταινίες και ντοκιμαντέρ. Το Last Supper προβλήθηκε στο μη διαγωνιστικό τμήμα του 35ου Fajr International Film Festival στο πλαίσιο αφιερώματος σε ταινίες για τον πόλεμο ενάντια στην τρομοκρατία στο Ιράκ και τη Συρία, καθώς και στο 10ο Cinema Verite, το κυριότερο φεστιβάλ ντοκιμαντέρ του Ιράν.\nΤο στοιχειωτικό άνοιγμα της ταινίας “Thelma” (βίντεο)…\nTags: The Last Supper, Εδώ χωρίς εμένα, Ένας κύβος ζάχαρης, Ημέρες Ιρανικού Κινηματογράφου, ιρανικό σινεμά, Πισίνα ζωγραφικής, Τόσο απλά


Παναθηναϊκός ΟΠΑΠ: Επέστρεψε και ετοιμάζεται για το… 38ο! - Leoforos.gr\nΠαναθηναϊκός ΟΠΑΠ: Επέστρεψε και ετοιμάζεται για το… 38ο!\nΟ Παναθηναϊκός ΟΠΑΠ το απόγευμα του Σαββάτου επιστρέφει στις εγχώριες αγωνιστικές του υποχρεώσεις και μετράει αντίστροφα για την κατάκτηση μίας ακόμα κούπας.\nΟ Ρικ Πιτίνο επέστρεψε στην Ελλάδα, μετά την παραμονή του στις ΗΠΑ λόγω οικογενειακών υποχρεώσεων και έχει ένα και μόνο πράγμα στο μυαλό του. Την κατάκτηση ενός ακόμα πρωταθλήματος στην καριέρα του. Το πρώτο του πρωτάθλημα στην Ελλάδα.\nΜπορεί να μην πάρει… δαχτυλίδι στο τέλος της σεζόν (όπως συνηθίζεται στην άλλη άκρη του Ατλαντικού), αλλά το πρωτάθλημα το θέλει σαν… τρελός. Ο 66χρονος τεχνικός έχει αποδείξει καθ’ όλη την διάρκεια της καριέρας του πως είναι αποφασισμένος να κάνει τα πάντα για να κερδίζει. Και η αλήθεια είναι πως ο αποκλεισμός από το Final-4 της Βιτόρια τον πόνεσε αρκετά, αλλά αυτό είναι κάτι που τον έκανε να θέλει ακόμα περισσότερο την κατάκτηση του πρωταθλήματος. Δεν έχει μάθει να αποτυγχάνει, δεν έχει μάθει να τα παρατάει και είναι αποφασισμένος να οδηγήσει τους παίκτες του στην κατάκτηση ενός ακόμα πρωταθλήματος.\nΟι «πράσινοι» χθες το απόγευμα προπονήθηκαν και πάλι υπό τις οδηγίες του Αμερικάνου προπονητή, με τον ίδιο να μπαίνει με τα… χίλια στις προπονήσεις. Αγωνιστικά προβλήματα δεν υπάρχουν, με τον Πιτίνο να έχει όλους τους παίκτες του στην διάθεσή του και να ψάχνει το… απόλυτο μέχρι το τέλος. Αρχικά στον αυριανό αγώνα με τον Χολαργό και τον τελευταίο της regular season με την Κύμη στο ΟΑΚΑ και εν συνεχεία στα playoffs. Τα playoffs που αναμένεται να έχουνε πολύ μεγάλο ενδιαφέρον αναφορικά με τα όσα γίνονται εκτός παρκέ με τον Ολυμπιακό και τα… τερτίπια του.


ΔΕΥΤΕΡΑ 27 ΙΟΥΝ 2022 | 12:04\nΜε τον φόβο της φωτιάς ζουν οι κάτοικοι της περιοχής της Αγυιάς στην Πάτρα. Η φωτιά που ξέσπασε σε χορτάρια και καλάμια και έθεσε σε κίνδυνο την περιοχή φέρνει στην επιφάνεια ένα σημαντικό πρόβλημα που σχετίζεται με τον καθαρισμό του πρασίνου.\nΌπως αναφέρει κάτοικος της περιοχής, «μένω στην οδό Διαγόρα που είναι αδιέξοδος. Η φωτιά μας έφτασε στα πέντε μέτρα ενώ το σπίτι μου που βρίσκεται στον πρώτο όροφο ήταν το πρώτο που κινδύνεψε. Κάθε καλοκαίρι έχουμε το ίδιο πρόβλημα και έχω κάνει καταγγελία στο Δήμο χωρίς κανένα αποτέλεσμα.\nΤο 2014 και το 2017 είχαμε πάλι φωτιές. Η τέντα μου είναι πάνω στα χόρτα, στα καλάμια τα οποία πιάνω με τα χέρια μου. Προσπαθώ πολύ μόνη μου. Κάποια στιγμή έκοψαν μόνο κάποια καλάμια. Δεν αλλάζει τίποτα, η ζούγκλα παραμένει εδώ και χρόνια. Και αυτή τη φορά κατά τύχη δεν καήκαμε επειδή δε φυσούσε. Γίνεται πλέον κάποια κινητοποίηση και θα μαζευτούν υπογραφές από τους κατοίκους για να πάμε στον εισαγγελέα. Ελπίζω να γίνει κάτι πριν καούμε» λέει.\n1. Πάτρα: Παρεμβάσεις πυροπροστασίας στον ορεινό όγκο της Πανεπιστημιούπολης\n2. Πάτρα: Κατατίθεται σήμερα η δικογραφία για τον θάνατο της σπιτονοικοκυράς\n3. Επιτροπή Ειρήνης Πάτρας - Δυτ. Ελλάδας: Παραστάσεις διαμαρτυρίας σε Άραξο, ΚΕΤΧ και Ναυτική Διοίκηση Ιουνίου\n4. Αυτοί είναι οι δυο συλληφθέντες για τον θανατηφόρο ξυλοδαρμό του 42χρονου


Πειράματα Φυσικής με Απλά Υλικά Science Experiments for Kids: Η Margaret Thatcher ήταν Χημικός!\nΗ 8η Απριλίου σηματοδοτεί το τέλος της Μάργκαρετ Θάτσερ. Η Θάτσερ είναι γνωστή για την καριέρα της στην πολιτική. Υπηρέτησε ως πρωθυπουργός του Ηνωμένου Βασιλείου για 11 χρόνια από το 1979 έως το 1990. Ενώ οι περισσότεροι τη σκέφτονται με την πολιτική έννοια, άρχισε την επαγγελματική της ζωή ως επιστήμονας.\nΗ Μαργαρίτα Ρόμπερτς(όπως είναι το πατρικό της όνομα) εισήλθε στο κολέγιο Somerville College της Οξφόρδης ως φοιτήτρια χημείας. Εργάστηκε υπό τον Dorothy Crawfoot Hodgkin (που θα κερδίσει το βραβείο Νόμπελ Χημείας το 1964) για τη κρυσταλλογραφία ακτίνων Χ. Κατά τη διάρκεια αυτής της περιόδου, μπήκε στην Συντηρητική Ομοσπονδία του Πανεπιστημίου της Οξφόρδης και ξεκίνησε την ανάμειξή της στην πολιτική. Μετά την αποφοίτησή της, πήρε θέση ως ερευνητής χημικός για την BX Plastics. Η τελευταία επιστημονική της θέση ήταν με την J. Lyons and Company, όπου εργάστηκε στην ομάδα που ανέπτυξε γαλακτωματοποιητές παγωτού. Αυτή η ομάδα ήταν υπεύθυνη για την εφεύρεση του παγωτού soft serve. Το μαλακό παγωτό περιέχει περισσότερο αέρα από το συμβατικό παγωτό, δίνοντάς του μια ελαφρύτερη υφή μαζί με λιγότερα συστατικά και μειώνοντας το κόστος. Την επόμενη φορά που θα πάρετε ένα μαλακό κέικ παγωτού, μπορείτε να ευχαριστήσετε μερικώς την Iron Lady.


Τι κάνει η κρεατίνη στο οργανισμό; | periergos.gr\nΤι κάνει η κρεατίνη στο οργανισμό;\nοργανισμός, ενέργεια, τι κάνει, κρεατίνη, μυς\nΣτο σώμα, η κρεατινή αλλάζει\nΥποβλήθηκε από pan3042 την Κυρ, 24/06/2012 - 18:23.\nΣτο σώμα, η κρεατινή αλλάζει σε ένα μόριο που λέγεται ‘φωσφοκρεατινη’ που χρησιμεύει σαν δεξαμενή αποθήκευσης για γρήγορη ενεργεία. Η φωσφοκρεατινη είναι ιδιαίτερα σημαντική για θέματα σχετικά με εθελοντικούς μυς και το νευρικό σύστημα που περιοδικά απαιτεί μεγάλες ποσότητες ενέργειας.\nΗ κρεατίνη είναι μία\nΥποβλήθηκε από Dimitris Athana... την Δευ, 07/01/2019 - 03:59.\nΗ κρεατίνη είναι μία ενδογενής ουσία (παράγεται από το σώμα μας) η οποία δημιουργείται στο συκώτι, το πάγκρεας και τα νεφρά από διάφορα αμινοξέα. Στη συνέχεια μεταφέρεται στους μύες με την κυκλοφορία του αίματος. Κρεατίνη βρίσκουμε και σε τροφές κυρίως ζωικής προέλευσης. Περίπου το 95% της συνολικής κρεατίνης του ανθρώπινου σώματος βρίσκεται στους σκελετικούς μυς ενώ το υπόλοιπο ποσοστό βρίσκεται σε διάφορους ιστούς. Η κρεατίνη έχει το χαρακτηριστικό να ενώνεται με φώσφορο και να σχηματίζει μια ουσία πολύ σημαντική για την ενεργειακή απόδοση τη φωσφοκρεατίνη, η οποία συμβάλει τα μέγιστα στην επιπλέον παραγωγή ενεργείας, παρατείνοντας το χρόνο που μπορεί ο μυς να παράγει έργο. Κατά τη διάρκεια της άσκησης, οι μύες απαιτούν τεράστια ποσά άμεσης ενέργειας. Η απαιτούμενη ενέργεια παρέχεται κυρίως από τη τριφωσφορική αδενοσίνη (ATP). Αν και η ανάγκη για ATP αυξάνεται μέχρι και χίλιες φορές κατά τη διάρκεια της έντονης άσκησης, η ATP μπορεί να αποθηκευτεί στους μύες μόνο σε πολύ μικρές ποσότητες. Βρείτε συμπληρώματα διατροφής: https://www.bbclub.gr/el/\nΤι κάνει η κόκα κόλα στον οργανισμό;\nΠόσο ασβέστιο χρειάζετε ο γυναικείος οργανισμός;\nΠως δρα η ινσουλίνη στον οργανισμό;\nΕίμαι έγκυος. Κάνει να πίνω καφέ;\nΗ δίαιτα με λίγους υδατάνθρακες βοηθά τον οργανισμό να μην αναζητά τα γλυκά;\nΕίμαι έγκυος. Κάνει να πίνω αλκοόλ;


Συντριβή των Χιτ στην Ουάσινγκτον - Onsports.gr\nΓιάννης Ασκούνης\t27 Απριλίου 2012, 06:14\nΣυντριβή των Χιτ στην Ουάσινγκτον\nΞεκούρασαν πάλι τους Τζέιμς, Ουέιντ και Μπος, οπότε οι Μαϊάμι Χιτ ηττήθηκαν με... 104-70 από τους «καυτούς» Ουάσινγκτον Ουίζαρντς.\nΤον Νοέμβριο του 2007 πέτυχαν για τελευταία φορά έξι σερί νίκες, αλλά οι «πρωτευουσιάνοι» ολοκλήρωσαν τις φετινές τους υποχρεώσεις με τον συγκεκριμένο απολογισμό. Άλλωστε εκμεταλλεύτηκαν τις απουσίες των Χιτ, οι οποίοι είχαν «φιξάρει» τη δεύτερη θέση της ανατολικής περιφέρειας του ΝΒΑ, και έφτασαν εύκολα στην επιτυχία.\nΟι «μάγοι» δημιούργησαν διψήφια διαφορά από το πρώτο 12λεπτο και τη μεγάλωναν συνεχώς μέχρι τη λήξη της αναμέτρησης. Μάλιστα μοίρασαν τον χρόνο συμμετοχής ανάμεσα σε όλους τους παίκτες, αφού ουδείς χρησιμοποιήθηκε για πάνω από 25 λεπτά.\nΣτους 18 πόντους έφτασε ο Μορίς Έβανς, στους 15 οι Νενέ και Κέβιν Σεραφέν, στους δώδεκα ο Κάρτιερ Μάρτιν και στους 11 ο Γιαν Βέσελι. Ακόμα, ο Τζον Ουόλ είχε επτά πόντους και δώδεκα ασίστ.\nΑπό την άλλη, ο Νόρις Κόουλ σημείωσε 14 πόντους, ενώ ο Έντι Κάρι είχε δέκα σαν βασικός σέντερ. Ο Μάριο Τσάλμερς έφτασε στους οκτώ και ήταν το μοναδικό... κανονικό μέλος της βασικής πεντάδας που έμεινε σε αυτή.\nΈτσι οι πρωταθλητές της Southeast ολοκλήρωσαν την regular season με 46 νίκες και είκοσι ήττες. Πλέον ετοιμάζονται για τη σειρά με τους Νιου Γιορκ Νικς. Από την πλευρά τους, οι Ουίζαρντς συμπλήρωσαν είκοσι νίκες και έμειναν στις 46 ήττες.\n5 λεπτά πριν Παναθηναϊκός-Ιωνικός: Ασίστ του Αλεξανδρόπουλου και ο «killer» Καρλίτος έκανε το 2-1! (video+photos)\n7 λεπτά πριν Live Chat Παναθηναϊκός-Ιωνικός 2-1 (Ημίχρονο)\n9 λεπτά πριν ΑΕΚ-Δέδας: «Μείναμε από δυνάμεις»\n10 λεπτά πριν ΠΑΣ Γιάννινα: Μέσα Μιλιντσεάνου και Γκαρντάφσκι για Ολυμπιακό (Photos)


Ιωάννα Τούνη: Η εμφάνιση εν μέσω πανδημίας που προκάλεσε «κύμα» αρνητικών σχολίων [pics] - Sports3\nΗ Ιωάννα Τούνη ξέρει καλά πως να προκαλεί με κάθε της εμφάνιση. Αυτή τη φορά, αιτία στάθηκε η δημοσίευση αποκλειστικών φωτογραφιών του TLife, οι οποίες απεικονίζουν την ίδια κατά τη διάρκεια βόλτας της στην Αθήνα, χωρίς να έχει τηρήσει κανένα μέτρο προστασίας.\nΣυγκεκριμένα, ο φακός της γνωστής ιστοσελίδας την απαθανάτισε να περπατά στο Κολωνάκι παρέα με τρία ακόμα άτομα από το φιλικό της περιβάλλον, χωρίς κανείς τους να φορά την υποχρεωτική από το κράτος μάσκα. Σε μια περίοδο, μάλιστα, που οι μετακινήσεις σε άλλο νομό απαγορεύονται.\nΤο πώς η Ιωάννα Τούνη κατάφερε να ταξιδέψει από τη Θεσσαλονίκη στην Αθήνα, κανείς δεν μπορεί να το γνωρίζει, ωστόσο το γεγονός πως τέσσερα άτομα μαζί κυκλοφορούν σε αυτή την κατάσταση, σα, να μην υπάρχει κορoνοϊός και αδιαφορώντας για τα μέτρα που έχουν επιβληθεί σε όλους τους πολίτες, ήταν λογικό να προκαλέσει αντιδράσεις.\nΣτην ανάρτηση των συγκεκριμένων φωτογραφιών τα σχόλια ήταν πολύ άσχημα και δεν απορούμε για τον λόγο…\nΓυμναστήρια και αθλητικές ακαδημίες: Μετά το Πάσχα η απόφαση για άνοιγμα [vids]


Οι χάρτες που δείχνουν ότι ο Ερντογάν δεν “πουλάει τρέλα” αλλά ότι κάποιοι μας “πουλάνε παραμύθια” Ειδήσεις 1.000 Άρθρα Καθημερινά - news portal - athens-news.gr\nThe post Οι χάρτες που δείχνουν ότι ο Ερντογάν δεν “πουλάει τρέλα” αλλά ότι κάποιοι μας “πουλάνε παραμύθια” appeared first on Militaire.gr.\nΟ Τραμπ «αβαντάρει» τον Ερντογαν! Οι ΗΠΑ μιλούν για «αμφισβητούμενα νερά». Ο Θεός να βάλει το χέρι του!\nΟ υφυπουργός Άμυνας με τον ιερέα-υπερασπιστή του Ερντογάν (ΦΩΤΟ)\nΕλεύθερος από την Φενέρμπαχτσε ο Σλούκας\nΣυνελήφθη ένας ύποπτος για τη δολοφονία του νεαρού επιχειρηματία Φαχίμ Σάλεχ


Τον δικό της δικτυακό τόπο απέκτησε η Δημοτική Βιβλιοθήκη Χανίων.\nΟ επισκέπτης του ιστότοπου μπορεί να ενημερωθεί για το ιστορικό, τη λειτουργία και το προσωπικό της βιβλιοθήκης. Για τη βιβλιοθήκη του Ελευθερίου Βενιζέλου και για πολλά άλλα. Οπως αναφέρεται στην πρώτη σελίδα του ιστότοπου, η Δημοτική Βιβλιοθήκη Χανίων περιλαμβάνει τη Δημοτική Βιβλιοθήκη, την Παιδική-Εφηβική Βιβλιοθήκη Δημοτικού Κήπου, την Παιδική-Εφηβική Βιβλιοθήκη Δημοτίκής Ενότητας Σούδας και την Κινητή Βιβλιοθήκη. Από το 1953 έως και σήμερα επιτελεί σημαντικό έργο στην τοπική κοινωνία, με την αξιόλογη συλλογή της, που περιλαμβάνει έντυπο υλικό, βιβλία, εφημερίδες, περιοδικά, σπάνιες εκδόσεις, φωτογραφίες, χάρτες, αφίσες καθώς και οπτικοακουστικό υλικό.\nΗ ηλεκτρονική διεύθυνση είναι: http://www.librarychania.gr/\nΤα σχολεία της Ευρώπης\nΤα σχολεία της Ευρώπης έχουν τη δική τους διαδικτυακή κοινότητα, το eTwining. Πρόκειται για μια “ελεύθερη και ασφαλής πλατφόρμα για εκπαιδευτικούς, για να συνδεθούν, να αναπτύξουν συνεργατικά έργα και να μοιραστούν ιδέες στην Ευρώπη”. Στη Δικτυακή Πύλη του eTwinning, που διατίθεται σε 25 γλώσσες, συμμετέχουν περίπου 170.000 μεμονωμένα μέλη και περισσότερα από 5.324 έργα μεταξύ δύο ή περισσότερων σχολείων από ολόκληρη την Ευρώπη.\nΗ ηλεκτρονική διεύθυνση είναι: http://www.etwinning.net/el/pub/index.htm\nΠαίζεται παιγνίδια στο Διαδίκτυο; Αν ναι, ένας ακόμη ιστότοπος γεμάτος παιγνίδια είναι στην ηλεκτρονική διεύθυνση: http://www.addictinggames.com/\nΘα βρείτε παιγνίδια για όλα τα γούστα που σίγουρα θα σας συναρπάσουν.\nΤο http://wallbase.cc/home είναι μια πανίσχυρη τράπεζα δεδομένων που σας επιτρέπει να βρίσκετε με ένα μόνο κλικ, ταπετσαρίες για τα pc σας. Ουσιαστικά δουλεύει σαν ψαχτήρι, μόνο που όταν βάλετε την λέξη κλειδί, παίρνετε ως αποτέλεσμα εικονίδια που μπορείτε να χρησιμοποιήσετε ως «ταπετσαρίες» για τους ηλεκτρονικούς σας υπολογιστές. Αν λοιπόν βαριέστε τα ίδια και τα ίδια στο desktop σας ή αν ψάχνετε κάτι πολύ εξτρίμ, αλλά δεν το βρίσκετε με τις συμβατικές αναζητήσεις, τότε δοκιμάστε αυτό εδώ.\nΚατά καιρούς κυκλοφορούν διάφορες ιστορίες στο διαδίκτυο, αρκετές από τις οποίες είναι απλά κατασκευασμένες και ψεύτικες. Ο λόγος που κυκλοφορούν είναι είτε για να παραπληροφορήσουν είτε ως «στοίχημα» για το πόσοι θα πέσουν θύματα φημών που μοιάζουν εξόφθαλμα υπερβολικές. Για να τσεκάρετε πάντα τα όσα διαβάζετε και να ξέρετε πότε κάτι είναι αληθινό και πότε ψεύτικο, κάντε κλικ στο http://snopes.com. Εδώ θα μαθαίνετε τι είναι αλήθεια και τι παραμύθια και πότε ο –κατά τα άλλα- υπέροχος κόσμος του Ιστού πάει να σας …παγιδέψει στο ψέμα και την παραπληροφόρηση.\nΠολλές φορές, όταν σερφάρουμε, «πέφτουμε» πάνω σε άρθρα εξαιρετικά ενδιαφέροντα που θέλουμε πολύ να διαβάσουμε , αλλά το timing είναι κακό. Είτε δεν έχουμε χρόνο, είτε πρέπει εκείνη τη στιγμή να φύγουμε από τον υπολογιστή, να κάνουμε κάτι άλλο, κ.ο.κ. Και τις περισσότερες φορές, τελικά, είτε ξεχνάμε να αναζητήσουμε το άρθρο που μας έκανε εντύπωση, είτε δεν το βρίσκουμε όταν επιχειρήσουμε να ανατρέξουμε αργότερα. Με το http://getpocket.com σας δίνεται η δυνατότητα να …βάζετε στην τσέπη σας το «απόκομμα» με το άρθρο που σας ενδιαφέρει, για να το διαβάσετε όποτε θέλετε και έχετε ηρεμία και χρόνο. Θα σας λύσει τα χέρια και θα σας βοηθήσει να μην χάνετε όσα σας κάνουν «κλικ». Βάλτε το στα αγαπημένα σας!\nΑκούτε ξένους ραδιοφωνικούς σταθμούς στα βραχέα κύματα (Short Wave) της ραδιοφωνίας; Εχετε ως χόμπι τις μακρινές ραδιοφωνικές λήψεις; Αν ναι, υπάρχει ένας ενημερωτικός ιστότοπος με ενδιαφέρουσες πληροφορίες για τους ραδιοφωνικούς σταθμούς των βραχέων κυμάτων και τις συχνότητες εκπομπής. Η ηλεκτρονική διεύθυνση είναι www.short-wave.info\nΤον δικό της χώρο στον ιστό έχει η Ενωση Ενοικιαζομένων Δωματίων Νομού Χανίων. Το επίσημο web site της Ενωσης βρίσκεται στην ηλεκτρονική διεύθυνση www.chaniarooms.gr Ο επισκέπτης που θέλει να περάσει τις διακοπές του στα Χανιά μπορεί να επιλέξει κάποιο από τα ενοικιαζόμενα δωμάτια, διαμερίσματα, studios, bungalows, οικογενειακά ξενοδοχεία για τις διανυχτερεύσεις του. Ο ιστότοπος παρέχει και πληροφορίες για τον Νομό Χανίων.\nΜέσα στο τοπίο της ψυχιατρικής μεταρρύθμισης δημιουργήθηκε ο Κοινωνικός Συνεταιρισμός Περιορισμένος Ευθύνης ( ΚΟΙ.Σ.Π.Ε. Χανίων) ο οποίος διαθέτει και ιστοσελίδα στην οποία τονίζεται ότιπροσπαθεί να στηρίζει επαγγελματικά ανθρώπους που πέρασαν ή περνούν μια ψυχολογική περιπέτεια ή έχουν εμπειρία εγκλεισμού στο Άσυλο. Η ηλεκτρονική διεύθυνση είναι: http://www.koispechania.gr/\nΔεν είναι «φρέσκο», αλλά είναι πάντα υπέροχο στο άκουσμα. Απολαύστε τον Ερωτόκριτο ερμηνευμένο από 77 διαφορετικούς καλλιτέχνες, που για τις ανάγκες του βίντεο βρέθηκαν σε 40 σημεία της Αττικής. Ένα διαχρονικό αριστούργημα που μιλάει απευθείας στις καρδιές και υπενθυμίζει πάντα πως ο πολιτισμός είναι –ή θα έπρεπε να είναι- πάνω από όλα τα υπόλοιπα. Ένα βίντεο που αξίζει πραγματικά να αποκτήσει περίοπτη θέση στα «αγαπημένα» σας. Κάντε κλικ εδώ: www.youtube.com/watch?v=vEb_4tiS9bM .\nΜέσα στο τοπίο της ψυχιατρικής μεταρρύθμισης δημιουργήθηκε ο Κοινωνικός Συνεταιρισμός Περιορισμένος Ευθύνης ( ΚΟΙ.Σ.Π.Ε. Χανίων) ο οποίος...


ORL ATHENS CLINIC | Χρόνια αμυγδαλίτιδα (Αμυγδαλεκτομή)\nΑΡΧΙΚΗ/ ΑΡΘΡΑ/ Χρόνια αμυγδαλίτιδα (Αμυγδαλεκτομή)\nΤο ανοσοποιητικό σύστημα του ανθρώπου βοηθά στην καταπολέμηση των μικροβίων που προκαλούν τις λοιμώξεις και οι αμυγδαλές αποτελούν κομμάτι του ανοσοποιητικού μας συστήματος. Οι αμυγδαλές βοηθούν το ανθρώπινο σώμα να αναγνωρίζει τα διαφορετικά είδη μικροβίων ώστε να μπορέσει να τα καταπολεμήσει καλύτερα ο οργανισμός.\nΗ αμυγδαλίτιδα είναι η φλεγμονή που οφείλεται σε λοίμωξη των αμυγδαλών. Είναι μια πολύ συχνή πάθηση. Πιο συχνή σε παιδιά ηλικίας 5-10 ετών και σε νεαρούς ενήλικες μεταξύ 15 και 25 ετών.\nΗ αφαίρεση των δύο παρισθμίων αμυγδαλών ονομάζεται αμυγδαλεκτομή. Τέτοια επέμβαση διεξάγεται όταν ο ασθενής πάσχει συχνά από επεισόδια αμυγδαλίτιδας και ακόμα περισσότερο όταν τα επεισόδια είναι δύσκολα στην αντιμετώπισή τους με την χορήγηση αντιβιοτικών. Όταν οι αμυγδαλές διογκώνονται τότε δημιουργούν άπνοιες στον ύπνο, καθυστέρηση στην ανάπτυξη, επιβάρυνση καρδιακής λειτουργίας, ενώ υπάρχει και κίνδυνος απόφραξης σε περίπτωση φλεγμονής. Σε ασθενείς με καρδιολογικά και νεφρολογικά προβλήματα γίνεται αφαίρεση των αμυγδαλών προκειμένου να μην επιβαρύνεται η καρδιακή και τα νεφρική λειτουργία τους με βάση τις απόλυτες και σχετικές ενδείξεις.\nΟ ασθενής πρέπει να παρακολουθείται στενά:\nΌταν παρουσιάζει επανειλημμένες αμυγδαλίτιδες ειδικά όταν ξεπερνάνε τις έξι περιπτώσεις το χρόνο.\nΌταν η χρόνια αμυγδαλίτιδα δεν ανταποκρίνεται στην αντιμικροβιακή θεραπεία.\nΌταν παρατηρείται συλλογή πύου γύρω από τις αμυγδαλές και επειδή τα παιδιά που παρουσιάζουν μια φορά περιαμυγδαλικό απόστημα έχουν αυξημένο κίνδυνο να το ξαναπαρουσιάσουν, συνιστάται να υποβάλλονται σε αμυγδαλεκτομή.\nΌταν η δυσκολία αναπνοής αλλάζει την ποιότητα της φωνής.\nΌταν παρατηρείται δυσοσμία του στόματος, ανθεκτική σε άλλα μέτρα.\nΌταν εμφανίζεται το σύνδρομο PFAPA (Σύνδρομο περιοδικών πυρετών, αφθώδης στοματίτιδα, φαρυγγίτιδα και τραχηλική λεμφαδενίτιδα) και δεν ανταποκρίνεται στην συντηρητική θεραπεία.\nΣε περιπτώσεις που ο ασθενής είναι φορέας του β-αιμολυτικού στρεπτόκοκκου της ομάδας Α, εάν ο φορέας είναι σε στενή επαφή με άλλο άτομο που έχει ρευματικό πυρετό ή ζει σε περιβάλλον στο οποίο η μόλυνση εμφανίζεται συχνά και η εξάλειψη του μικροβίου είναι ανθεκτική σε άλλα μέτρα.\nΗ αμυγδαλεκτομή είναι μια απλή επέμβαση, που γίνεται υπό γενική αναισθησία. Η επέμβαση έχει μέγιστη διάρκεια 30 λεπτά. Αφού δεν παρουσιαστεί κανένα πρόβλημα, ο ασθενής μπορεί να πάρει εξιτήριο από την κλινική μετά από 5 με 10 ώρες.\nΜετά την επέμβαση μπορούν να παρατηρηθούν κάποιες επιπλοκές, όπως πόνος στο λαιμό ή στο αυτί (που αντανακλάται από το λαιμό) ή πόνος κατά την κατάποση, που είναι σχεδόν αναπόφευκτος μετά την αμυγδαλεκτομή. Μπορεί ακόμη και να παρατηρηθεί η αλλαγή της χροιάς τη φωνής λόγω οιδήματος στον ουρανίσκο.\nΜετά την αφαίρεση των αμυγδαλών ο χειρουργός που έχει αναλάβει να εκτελέσει την επέμβαση πρέπει να ελέγξει την περιοχή για πιθανή αιμορραγία. Η μετεγχειρητική αιμορραγία είναι η πιο συχνή σοβαρή επιπλοκή της αμυγδαλεκτομής και αδεονειδοτομής. Για την αντιμετώπιση της μπορεί να χρειαστεί μετάγγιση αίματος ή ακόμη και μια πρόσθετη χειρουργική επέμβαση.\nΠαρόλο που η αμυγδαλεκτομή είναι πλέον μια ασφαλής επέμβαση ρουτίνας μην προχωράτε εύκολα στην επέμβαση αυτή πριν το συζητήσετε με τον γιατρό σας.


ΤΡΟΜΟΣ στον αέρα! Αεροπλάνο προσγειώθηκε αναγκαστικά γιατί... - Star.gr\nΚΟΣΜΟΣ Τετάρτη, 21 Οκτωβρίου 2015, 07:20\nΤΡΟΜΟΣ στον αέρα! Αεροπλάνο προσγειώθηκε αναγκαστικά γιατί άνδρας έπνιγε συνεπιβάτη του\nΈπαθε αμόκ γιατί δεν του έδινε τη θέση της\nΤον απόλυτο τρόμο έζ��σαν οι επιβάτες πτήσης της Southwest Airlines με προορισμό το Λος Άντζελες, καθώς μπροστά στα μάτια τους ένας συνεπιβάτης τους επιχείρησε να πνίξει μια γυναίκα που καθόταν μπροστά του γιατί αρνήθηκε να αλλάξουν θέσεις.\nΤο εφιαλτικό περιστατικό σημειώθηκε την περασμένη Κυριακή. Σύμφωνα με την Mirror, όλα ήταν πολύ ήρεμα στην αρχή, μέχρι που μια γυναίκα επιβάτης έκανε το… «λάθος» να ρίξει το κάθισμά της προς τα πίσω, λίγο πριν από την απογείωση.\nΟ άνδρας λοιπόν που καθόταν ακριβώς πίσω της ζήτησε να αλλάξουν θέσεις γιατί τον ενοχλούσε. Όταν όμως εκείνη αρνήθηκε, εξοργίστηκε, την έπιασε από το λαιμό και άρχισε να την πνίγει με απίστευτο μένος, με την ίδια να φωνά��ει για βοήθεια.\nΟ πιλότος αμέσως ειδοποίησε τον πύργο ελέγχου για το περιστατικό και ενημέρωσε ότι επιστρέφει στο αεροδρόμιο του Λος Άντζελες για αναγκαστική προσγείωση.\nΜόλις λοιπόν προσγειώθηκε το αεροπλάνο, άνδρες της αστυνομίας επιβιβάστηκαν σε αυτό και συνέλαβαν τον δράστη. Οι υπόλοιποι επιβάτες μεταφέρθηκαν σε άλλο αεροπλάνο και έφτασαν στο Σαν Φρανσίσκο μετά από ταλαιπωρία πέντε ωρών.


31/3-5/4 Αποστολή Ορειβατικού Σκι στις Ελβετικές Άλπεις:\nAlphubel (4206μ), Allalinhorn (4027μ.), Strahlhorn (4190μ.)\nΣάββατο: Αναχώρηση με πρωινή πτήση για Μιλάνο. Προώθηση με ιδιωτικά μέσα στο ελβετικό θέρετρο Saas Fee. Ανάβαση με τελεφερίκ στο καταφύγιο Britannia (3030μ.), όπου θα γίνουν όλες οι διανυκτερεύσεις.\nΚυριακή: Πορεία προς το χιονοδρομικό κέντρο Mittel Allalin και ανάβαση μέσα από τον παγετώνα Fee με τα εντυπωσιακά σεράκ με στόχο την κορυφή Alphubel (4206μ.). Επιστροφή από τα ίδια στο καταφύγιο. ΩΠ 8, ΥΔ 1300μ.\nΔευτέρα: Πορεία πάλι προς το χιονοδρομικό κέντρο Mittel Allalin και, πλάι από τις πίστες, ανάβαση στο Allalinhorn (4027μ.). Επιστροφή από τα ίδια στο καταφύγιο. ΩΠ 6, ΥΔ 1100μ.\nΤρίτη: Πορεία πάνω στον παγετώνα Allalin προς το διάσελο Adlerpass κι από εκεί ανάβαση στην κορυφή Strahlhorn (4190μ.). Επιστροφή από τα ίδια στο καταφύγιο. ΩΠ 7, ΥΔ 1500μ.\nΤετάρτη: Εφεδρική ημέρα, σε περίπτωση που δεν χρειασθεί θα γίνουν καταβάσεις στο χιονοδρομικό κέντρο ή αναβάσεις σε χαμηλότερες γειτονικές κορυφές.\nΠέμπτη: Κατάβαση στο Saas Fee κι αναχώρηση προς Μιλάνο για την πτήση προς Αθήνα.\nΑπαραίτητος εξοπλισμός: Κραμπόν, πιολέ, κράνος και εξοπλισμός διάσωσης (arva, σόντα, φτυάρι).\nΔήλωση από: 15/1\n1/4 Ψάρι – Σταυραετός (1100μ.) – Στυμφαλία – Β.Δ.1\nΚυριακή: Αναχώρηση στις 07:00 για το χωριό Ψάρι Κορινθίας. Ανάβαση στην κορυφή Σταυραετός (1100μ.), στη συνέχεια πορεία πάνω στην κορυφογραμμή με εξαιρετική θέα στη Στυμφαλία και στις γύρω κορυφές, κατάβαση στη λίμνη Στυμφαλία. Επίσκεψη στο Περιβαλλοντολογικό Μουσείο Στυμφαλίας. ΩΠ 4-5, ΥΔ + 350μ., -550μ.\nΔήλωση από: 21/3\n5-15/4 Πάσχα στην Κεϋλάνη (Σρι Λάνκα) – Β.Δ.1\nΧρυσές ακτογραμμές, καταπράσινα βουνά, ζούγκλες, εθνικά πάρκα, φυτείες τσαγιού, ερείπια αρχαίων πολιτισμών, βουδιστικοί ναοί, μοναδικές γιορτές με στολισμένους ελέφαντες, κοκκοφοίνικες, μπαχαρικά, καουτσούκ, καφές, πολύτιμοι λίθοι και, προπάντων άνθρωποι καλοσυνάτοι. Ένας κρυμμένος παράδεισος που παραμένει μέχρι σήμερα παρθένος.\nΣτην καρδιά του Ινδικού Ωκεανού, η Σρι Λάνκα θεωρείται μια από τις σημαντικότερες παραγωγούς-χώρες τσαγιού στον κόσμο. Το Εθνικό Πάρκο Yala, γνωστό για τη πληθώρα άγριων ζώων και πουλιών που κυκλοφορούν ανενόχλητα στις ζούγκλες, είναι το μεγαλύτερο της χώρας, με την πλουσιότερη ποικιλία πανίδας. Είναι γνωστό για τις λεοπαρδάλεις και τα κοπάδια ελεφάντων του, ενώ έχει λάβει διεθνείς διακρίσεις για την αποτελεσματικότητα της προστασίας της άγριας ζωής. Θα περπατήσουμε το Rainforest Sinharaja, μοναδικής ομορφιάς!\nΘα κάνουμε snorkeling στο κοραλλιογενές Pigeon Island, μία από τις πολλές προστατευόμενες περιοχές της Σρι Λάνκα. Θα επισκεφτούμε το εκπληκτικό Galle, την ωραιότερη αποικιακή πόλη του νησιού. Επίσης, θα πεζοπορήσουμε στην καταπράσινη ζούγκλα του νησιού και θα καταλύσουμε σε σπίτια των ντόπιων χωρικών.\nΑναλυτικό πρόγραμμα στα γραφεία του ΠΟΑ και στο www.poa.gr.\nΔήλωση με προκαταβολή μέχρι 12/2 στο πρακτορείο Manessis, υπεύθυνος κ. Ευθύμιος Τρέντζος, τηλέφωνο 210-6008802, email: etrentzos@manessistravel.gr.\n6-9/4 Πάσχα σε Τσακωνιά – Λεωνίδιο – Β.Δ.1\nΜ. Παρασκευή: Αναχώρηση στις 07:00 για Πραστό, ένα από τα ωραιότερα ορεινά χωριά της Πελοποννήσου, παλιά πρωτεύουσα της Τσακωνιάς, με τα χαρακτηριστικά πυργόσπιτα. Διάσχιση του φαραγγιού της Μαζιάς μέσα από κέδρους, έλατα και καστανιές, και ανάβαση στην πανέμορφη Καστάνιτσα, χωριό ασβεστωμένο με λουλάκι, σαν ελληνικό νησί. ΩΠ 3, ΥΔ 150μ. Φαγητό σε ταβέρνα και αναχώρηση για το ξενοδοχείο μας στο Παράλιο Άστρος. Αργά το βράδυ, παρακολούθηση του Επιταφίου στο Λεωνίδιο, στην πλατεία Ηρώων, όπου συναντώνται οι 4 επιτάφιοι. Η πόλη μοσχοβολά από τα νεράντζια που τοποθετούν οι κάτοικοι στα φαναράκια.\nΜεγάλο Σάββατο: Προώθηση στα Πέρα Μέλανα, χωριό που διατηρεί σε μεγάλο βαθμό την τσακώνικη παράδοση και διάλεκτο. Πορεία σε παλιό καλντερίμι προς το Λεωνίδιο, περνώντας από τις εντυπωσιακές ορθοπλαγιές του. ΩΠ. 3. Φαγητό στα Πούλιθρα και επιστροφή στο ξενοδοχείο. Αργά το βράδυ προώθηση στο Λεωνίδιο για να δούμε τα αερόστατα-φαναράκια, ένα από τα πιο φαντασμαγορικά πασχαλινά έθιμα της Ελλάδας.\nΚυριακή Πάσχα: Προώθηση στην επιβλητική Μονή Παναγίας Ελώνης (650μ.) με τα απόκρημνα βράχια. Επίσκεψη της μονής και κατόπιν ανάβαση από όμορφο φιδωτό καλντερίμι μέχρι το εκκλησάκι του Αγίου Δημητρίου, και προώθηση με πούλμαν στο χωριό Κοσμάς. ΩΠ 4, ΥΔ. μικρή. Περιήγηση και φαγητό στο πανέμορφο χωριό με τις πολλές πηγές και τα τεράστια πλατάνια.\nΔευτέρα Πάσχα: Προώθηση στη Σίταινα, γραφικό χωριό με πέτρινα σπίτια, αλώνια και πηγάδια, περιτριγυρισμένο από δάσος. Πορεία από μονοπάτι προς τον καταρράκτη του Λούλουγκα και κατάληξη στον Πλάτανο, χωριό αμφιθεατρικά χτισμένο στις πλαγιές του Πάρνωνα. ΩΠ 4. ΥΔ. Μικρή. Φαγητό στο χωριό και επιστροφή στην Αθήνα.\nΔήλωση με προκαταβολή από: 6/3\nΑρχηγός: Γιώργος Μέτσος\n15/4 Φαράγγι Τρίτωνα Ηλείας – canyoning 3-2-II\nΚυριακή: Μετάβαση με ιδιωτικά μέσα στην περιοχή Ανδρίτσαινας Ηλείας. Το πανέμορφο ανοικτό φαράγγι Τρίτωνα, με πυκνή βλάστηση, χωρίς ιδιαίτερες τεχνικές δυσκολίες και έναν εντυπωσιακό καταρράκτη 50 μέτρων, ενδείκνυται για όσους θέλουν να έχουν μια πρώτη επαφή με το canyoning. Μικρής δυσκολίας (3.2.II). Διάρκεια κατάβασης: 3 ώρες.\nΔήλωση (μετά από συνεννόηση με τους αρχηγούς): 5/4\n15/4 Λεβίδι – Αλωνίσταινα – Β.Δ.2\nΚυριακή: Αναχώρηση στις 07:00 για το ιστορικό Λεβίδι Αρκαδίας. Πορεία σε ελατοσκέπαστο μονοπάτι μέχρι το διάσελο της Οστρακίνας και κατάβαση στο καταφύγιο του ΕΟΣ Τρίπολης. Συνέχιση της πορείας από μονοπάτι μέχρι την Αλωνίσταινα. Φαγητό και επιστροφή στην Αθήνα. ΩΠ 7, ΥΔ 800μ.\nΔήλωση από: 5/4\nΑρχηγός: Ιωάννα Πολύδερα, Κατερίνα Κολινιάτη\n13-15/4 Αναρριχητική Συνάντηση στην Βαράσοβα\nΔήλωση από: 6/4\n21/4 Σπήλαιο Αφαίας - Αττική – \nΣάββατο: Επίσκεψη στο οριζόντιο σπήλαιο της Αφαίας, ένα από τα μεγαλύτερα και ωραιότερα σπήλαια της Αττικής στο Όρος Αιγάλεω, που ανακαλύφθηκε σχετικά πρόσφατα. Το σπήλαιο είναι μεγάλο, ευρύχωρο, στολισμένο με σταλακτίτες, σταλαγμίτες, λιθωματικές λεκάνες, κουρτίνες, ελικτίτες και εκκεντρίτες.\nΗ μετάβαση θα γίνει με ιδιωτικά μέσα. Συνάντηση στις 10:00 στο Χαϊδάρι, έξω από το Ψυχιατρείο.\nΕξοπλισμός: Κράνος, φακός κεφαλής με εφεδρικές μπαταρίες ή δεύτερο φακό, ορειβα-τικά μποτάκια, φόρμα εργασίας ή πρόχειρα ρούχα (δεύτερη αλλαξιά), προαιρετικά γάντι-α εργασίας.\nΏρες επίσκεψης: 4\nΔήλωση από: 10/4\nΑρχηγοί: Αλέξανδρος Μαργιόλης, Κωνσταντίνος Καλαμαράς\n22/4 Καλλίδρομο – Β.Δ.2\nΚυριακή: Αναχώρηση στις 07:00 με προορισμό το Ελευθεροχώρι Φθιώτιδας. Από εκεί πορεία σε δασικό δρόμο προς το οροπέδιο της Νεβρόπολης και την όμορφη λιμνούλα του Καλλίδρομου. Στη συνέχεια ανάβαση στην κορυφή Γκιόζα με πανοραμική θέα προς τα βουνά της Ρούμελης και την Εύβοια. Κατάβαση προς τη λίμνη της Παλιοσουβάλας και, από δασικό δρόμο και μονοπάτι, κατάληξη στη Μενδενίτσα. ΩΠ 7, ΥΔ 750μ.\nΔήλωση από: 12/4\nΑρχηγός: Άλκης Τερτσέτης\n28-29/4 Καλλιακούδα (2099μ.) – Β.Δ.1 & 2 ή 1 & 3\nΣάββατο: Αναχώρηση στις 07:00 για το χωριό Ανιάδα. Ανάβαση από υπέροχο μονοπάτι στο καταφύγιο του ΕΟΣ Καρπενησίου. Διανυκτέρευση στο καταφύγιο ή σε αντίσκηνα γύρω απ’ αυτό. ΩΠ 2,5, ΥΔ 400μ., ΒΔ 1.\nΚυριακή: Ανάβαση στην κορυφή της Καλλιακούδας (2099μ.). Κατάβαση με δύο εναλλακτικές.\nΑ. Από τα ίδια στο καταφύγιο και στη συνέχεια από υπέροχο μονοπάτι στο Μεγάλο Χωριό. ΩΠ 7, ΒΔ 2.\nΒ. Κατεβαίνοντας από τη ΝΔ ράχη προς το Κοντιβιώτικο διάσελο και στη συνέχεια από πανοραμικό μονοπάτι προς το Μεγάλο Χωριό. Ω.Π 9, ΥΔ 700μ., ΒΔ 3.\nΔήλωση από: 3/4\n29/4 Αρχαίο μονοπάτι Θηβών – Β.Δ.1\nΚυριακή: Αναχώρηση στις 08:00 για Θήβα. Ξενάγηση στο αρχαιολογικό μουσείο Θηβών και στη συνέχεια μετάβαση στον αρχαιολογικό χώρο Πλαταιών (ενημέρωση για την μάχη των Πλαταιών). Από εκεί πορεία προς το αρχαίο μονοπάτι των Θηβών με κατάληξη στα Βίλλια. Φαγητό και επιστροφή στην Αθήνα. ΩΠ 4–5, ΥΔ 400μ.\nΔήλωση από: 19/4\nΑρχηγοί: Τάσος Βάσσος, Σωτήρης Κόλλιας


Net Insurance Ασφάλειες ΓεωργιάδηςΜΕΓΑΛΕΣ ΕΠΙΧΕΙΡΗΣΕΙΣ\nΤο γραφείο μας λειτουργεί εδώ και χρόνια στον χώρο των ασφαλίσεων και βρίσκεται στα Ιωάννινα στην Πινδάρου 12. Είναι μια εταιρεία που προσφέρει υψηλού επιπέδου ασφαλιστικές υπηρεσίες.\nΤο γραφείο μας αναλαμβάνει την ασφάλιση μεγάλων εταιρειών. Οι μεγάλες εταιρείες έχουν μεγάλες ανάγκες σε ασφάλιση. Εδώ είμαστε εμείς με την πολυετή εμπειρία μας να σας προσφέρουμε υπηρεσίες υψηλής ποιότητας που θα σας λύσουν τα χέρια.\nΑσφάλιση Ευθυνών Μελών του Δ.Σ. και λοιπών Διοικητικών στελεχών\nΑσφάλιση για Αστική Ευθύνη\nΑσφάλιση για Διαχείριση Κρίσεων\nΑσφάλιση Επαγγελματικών Ταξιδιών\nΓια την επιχείρησή σας είναι πολύ σημαντικό να υπάρχει ασφάλιση για τα περιουσιακά της στοιχεία και τους κινδύνους που προκύπτουν από την λειτουργία της. Αλλά το ίδιο σημαντική είναι η ασφάλιση για τις λάθος ή ατυχείς αποφάσεις του Δ.Σ. και η ασφάλιση για την αστική ευθύνη της εταιρείας.\nΤο γραφείο μας μπορεί να καλύψει κάθε μικρή ή μεγάλη ανάγκη της εταιρείας σας. Έχουμε εμπειρία στο χώρο και συνεργαζόμαστε με ένα μεγάλο δίκτυο ασφαλιστών σε όλη την Ελλάδα. Φροντίζουμε να είμαστε πάντα ενήμεροι για τις εξελίξεις στο χώρο με τις πιο καλές τιμές για τις υπηρεσίες που προσφέρουμε.\nΛειτουργούμε πάντα με ήθος και αγάπη προς τον ασφαλιζόμενο. Σκοπός μας είναι να παρέχουμε σωστές υπηρεσίες και να υπερασπιζόμαστε πάντα το συμφέρον του.\nΕλάτε σε εμάς για να είστε πάντα ενήμεροι και καλυμμένοι…\nΓεωργιάδης Κωνσταντίνος – Ασφαλιστικό Γραφείο\nNet – Insurance\nκιν. 6974428674 fax 2651028803\nΠινδάρου 12 Ιωάννινα\n2651034709 6974428674 Πινδάρου 12, Ιωάννινα costas.georgiadis@gmail.com